הוועדה המשותפת לתקציב הקשר עם הציבור, כנסת 16, פרוטוקול מספר 2, 2003-08-26 11:00

יולי יואל אדלשטיין: אני פותח את הישיבה השניה של ועדת המשנה.

יולי יואל אדלשטיין: אנו מקבלים בברכה את חבר-הכנסת בריזון, שתפס בינתיים את מקום חבר-הכנסת טיבי שנכח בישיבה הראשונה, וכך לא אוכל לקבל החלטות פה אחד.

יולי יואל אדלשטיין: בישיבה הקודמת אנו דנו במספר נושאים.

יולי יואל אדלשטיין: לגבי הנושא האטרקטיבי של רשימת הציוד שניתן לרכוש, החלטנו בהתייעצות של כל הנוכחים לדחות לסוף התהליך מסיבה דווקא ברורה; קודם נקבע איך ייראה כל הסיפור של דף קשר עם הבוחר.

יולי יואל אדלשטיין: גם הכותרת עלתה לדיון, ושמענו מספר הצעות אולי לשנות גם את השם.

יולי יואל אדלשטיין: להיום נקבעו שני דברים שאני מקווה שנדון בהם די מהר, כאשר, בעצם, נושא אחד הוא אפילו לא נושא לדיון, ולאחר מכן אפשר לעבור למספר סעיפים שקשורים לציוד שעומד לרשות חבר-הכנסת.

יולי יואל אדלשטיין: ביקשתי מהחשב, ומטבע הדברים הוא עמד במשימה, לספק רשימה מדוייקת של ציוד המשכן שמגיע לכל חבר-כנסת עם היבחרו וכניסתו למשכן עוד לפני דף קשר עם הבוחר.

יולי יואל אדלשטיין: קבענו לדיון את כל נושא הלשכות הפרלמנטריות עם מספר הערות שנשמעו גם בנושא מניעת הפיכת לשכה פרלמנטרית למשהו שלא משרת את חבר-הכנסת הפרטי אלא משרת אולי מסגרות נוספות.

יולי יואל אדלשטיין: אני מציע שקודם נעבור על רשימת הציוד שזה הדבר הכי פשוט וברור.

יולי יואל אדלשטיין: אבי לוי, האם אתה רוצה להציג לנו את הרשימה?

יולי יואל אדלשטיין: זהו הציוד ששייך למשכן ומגיע לחבר-כנסת עם כניסתו ללשכה.

אבי לוי: לפניכם דף, שכותרתו: ציוד המסופק לחבר-כנסת במשכן הכנסת.

אבי לוי: מדובר פה על רשימת ציוד בסיסי שהכנסת מספקת לחברי-הכנסת במשכן הכנסת, בחדר שמוקצה לעבודתם.

אבי לוי: כמובן שמדובר גם בציוד של העוזרים.

אבי לוי: בסוף הרשימה מדובר על ציוד קומתי שאיננו אישי בכל חדר אלא מדובר על מכונת צילום ופאקס.

אבי לוי: כמובן שחלק מחברי-הכנסת, ואולי אפילו חלק ניכר, רכשו ציוד נוסף מתקציב הקשר לציבור לשימושם כאן בלשכה - מה שהכנסת איננה אמורה לספק כציוד בסיסי.

אבי לוי: הבאנו בישיבה הקודמת דוגמה, וזה כמובן גם פאקסים ועוד ציוד.

יולי יואל אדלשטיין: האם יש שאלות?

רוני בריזון: יש אולי שאלה מקדמית: האם אנו הולכים לדון עכשיו ברשימה הזאת כרשימת קניות ואנו שואלים את עצמנו, למשל, מדוע שני מחשבים ולא שלושה מחשבים וכן הלאה, או שאנו מדברים על העניינים ברמה של עקרון, וכאשר נדבר על אותה רשימה של פריטים מאושרים נדבר אולי גם על הפריטים האלה?

רוני בריזון: מיד עולות כאן שאלות, ואינני יודע אם זה הזמן והמקום.

יולי יואל אדלשטיין: כפי שציין חבר-הכנסת בריזון, ברור לכולנו שיש קשר בין הציוד הבסיסי שמסופק לבין רשימת הרכישות של דף קשר לבוחר.

יולי יואל אדלשטיין: לכן, אני מציע, גם כפי שאני שומע מדבריךָ, שאולי נניח כרגע את הרשימה הזאת בצד וניקח אותה כבסיס.

אנה שניידר: רציתי רק לידע את חברי-הכנסת, שהוועדה לקביעת שכר חברי-הכנסת ותנאים נילווים על-פי פרק ט' לחוק הכנסת הוקמה בראשות פרופסור ראובן גרונאו, וקיימה ישיבה ראשונה אצל יושב-ראש הכנסת.

אנה שניידר: סוכם שם שכמובן היא תדון במסגרת התנאים הנילווים, שאלה הן סמכויותיה על-פי החוק, גם בנושא תקציב קשר עם הציבור, כאשר היא תעמוד בקשר ישיר איתך כיושב-ראש ועדת המשנה, ואם יהיה צורך או רצון להגדיל את התקציב - זה בסמכויות הוועדה הציבורית.

אנה שניידר: אם מדובר פה על פרשנות של ההוראות הקיימות, זה בסמכות ועדת המשנה ולאחר מכן ועדת הכנסת.

אנה שניידר: לכן, קחו זאת בחשבון במסגרת הדיונים כאן.

יולי יואל אדלשטיין: זה, בדיוק, בהתאם להבהרות שקיבלנו ממךְ בישיבה הראשונה, כשציינתְ בפנינו שהפרשנות נמצאת בסמכות הוועדה הזאת וכל שינוי תקציבי הוא בסמכות הוועדה הציבורית.

אנה שניידר: אבל, עכשיו הוועדה קיימת.

יולי יואל אדלשטיין: ראשית, אני שמח שהוועדה קיימת.

יולי יואל אדלשטיין: שנית, גם בהתאם לפרשנותךְ אין שום מניעה לקיים קשר ישיר בין הוועדה הזאת לוועדה הציבורית, להעביר אליה את ההמלצות,--

אנה שניידר: זה אפילו רצוי.

יולי יואל אדלשטיין: --וזה אפילו רצוי.

יולי יואל אדלשטיין: אם כן, כרגע נניח בצד את רשימת הציוד.

יולי יואל אדלשטיין: אני כן אשאל כאן את היועצת המשפטית: נניח שהוועדה הזאת, עוד לפני דף קשר עם הבוחר, דנה ברשימה ואומרת, רק לצורך הדוגמה, שזה לא הגיוני שיש חבר-כנסת ושני עוזרים ויש שני מחשבים, אלא חושבים שהכנסת צריכה לספק כרכוש הכנסת, עם מדבקת "רכוש הכנסת", שלושה מחשבים.

יולי יואל אדלשטיין: האם זה בסמכות הוועדה הנוכחית?

יולי יואל אדלשטיין: האם זה בסמכות יושב-ראש?

יולי יואל אדלשטיין: בסמכות מי העניין?

אנה שניידר: אני חושבת, שראוי יהיה במצב כזה לפנות לוועדה הציבורית בצורה פורמלית ולשכנע אותה, אם היא תמצא לנכון, להמליץ בפני ועדת הכנסת באמת על הגדלה.

אנה שניידר: בסופו של דבר, מדובר כאן בתנאי העסקה, ויש לזה השפעה ישירה על תקציב הכנסת.

רוני בריזון: אני מרשה לעצמי לומר כאן עוד משהו.

רוני בריזון: ככלל, אני חושב שמן הדין היה שאנו נעשה כל מאמץ שהציוד הסטנדרטי המסופק לחברי-כנסת יהיה מרכיב הארי ולא הרשימה הזאת שלפנינו למען ההיגיינה ולמען הצדק וכדי שלא נואשם שוב בכל הדברים שאנו מואשמים בהם שלא בצדק.

רוני בריזון: אני מסתובב בארץ ומסביר לכל מי שאני פוגע בו בדרכי למה איננו עושים את השימוש שהם חושבים בתקציבים האלה אלא עושים בזה שימוש אחר לחלוטין.

רוני בריזון: לכן, ככל שברשימה הסטנדרטית--

יולי יואל אדלשטיין: --וגם האחידה.

רוני בריזון: --והאחידה חבר-כנסת יודע שלזה הוא זכאי ואת זה הוא מקבל, כן ייטב.

רוני בריזון: היו"ר יולי אדלשטיין: אני מסכים מאד עם דברי חבר-הכנסת בריזון, וזו אחת המשימות.

רוני בריזון: נניח זאת כרגע בצד, לפי מה שקבענו בישיבה הראשונה שלנו, ונתחיל קצת לחזור לנושא הלשכות הפרלמנטריות.

רוני בריזון: אחת הבקשות שלנו אליכם היתה לגבי שינוי הנוסח בהחלטת ועדת הכנסת.

רוני בריזון: הייתי רוצה לשמוע לְמה הגענו סופית, על מנת להסיר כל ספק לגבי השימוש בלשכה הפרלמנטרית.

אנה שניידר: שינוי נוסח של מה: של ההחלטה או של השם?

יולי יואל אדלשטיין: אינני מדבר כרגע על השם.

יולי יואל אדלשטיין: אנו מדברים על לשכה פרלמנטרית, ואני אפילו זוכר את המינוח.

יולי יואל אדלשטיין: אמרנו שהעניין צריך להיות דו-סטרי.

סגן מזכיר הכנסת דוד לב: אתה מדבר על שימוש בבית מפלגה.

יולי יואל אדלשטיין: בדיוק.

יולי יואל אדלשטיין: אינני רוצה לקרוא לילד בשמו, ולכן אני נוקט בניסוחים מעורפלים.

אנה שניידר: בסעיף 31(ד) להחלטת שכר חברי-הכנסת (הענקות ותשלומים), בעמוד 26 בחוברת הירוקה, יש סייגים מתי לא יאושר חוזה שכירות.

יולי יואל אדלשטיין: בסעיף 31(ד) נאמר: "הועדה לבדיקת חוזים לא תאשר את החוזה השכירות - (1) אם אין היתר לנהל במקום משרד, על-פי דין;" - האם זה נכון?

אנה שניידר: זה נכון, ואין בעיה עם זה.

יולי יואל אדלשטיין: בהמשך נאמר: "(2) אם שירותי המשרד ניתנים באמצעות בן משפחתו של חבר-הכנסת או באמצעות שותף או עובד של בן משפחתו כאמור; לעניין זה 'בן משפחה' - בן זוג, ילד, הורה, אח וגו'".

יולי יואל אדלשטיין: הדברים כאן ברורים.

אנה שניידר: הכוונה היא לסעיף 31(ד)(3).

יולי יואל אדלשטיין: עסקנו בסעיף 31(ד)(3) בו כתוב: "אם המשרד הועמד לרשותו של חבר-הכנסת על-ידי מפלגתו;".

יולי יואל אדלשטיין: רצינו להבהיר בסעיף הזה שגם ההפך לא נכון, כלומר שחבר-הכנסת לא יוכל להעמיד את הלשכה הפרלמנטרית לרשות המפלגה או לשימוש מפלגתי.

אנה שניידר: אם כך, אולי צריך להוסיף פה פסקה 3א שתאמר: "אם המשרד הועמד על-ידי חבר-הכנסת לרשותה של מפלגתו".

יולי יואל אדלשטיין: אפשר לומר: "אם המשרד הועמד לרשותו של חבר-הכנסת על-ידי מפלגה או אם- - -".

רוני בריזון: אפשר לומר: "אם בכוונת חבר-כנסת להעמיד...".

אנה שניידר: כרגע, אנו לא מנסחים.

סגן מזכיר הכנסת דוד לב: זה יהיה לאחר מכן.

סגן מזכיר הכנסת דוד לב: ראשית, הוא יקח את הלשכה.

אנה שניידר: לא.

אנה שניידר: מדובר על כוונה.

אנה שניידר: זאת אומרת, הוא יצטרך להצהיר.

יולי יואל אדלשטיין: אם כך, אולי הניסוח של חבר-הכנסת בריזון נכון.

סגן מזכיר הכנסת דוד לב: הוא צריך להצהיר שהוא לא יעמיד את הלשכה לרשות המפלגה.

אנה שניידר: נצטרך להוסיף פה תנאי נוסף, לאו דווקא בסעיף הזה אלא במקום אחר שננסח.

אנה שניידר: אם אתם תגידו לי ותחליטו שזאת ההחלטה שלכם כהמלצה לוועדת הכנסת, אנו נדאג להכין לוועדת הכנסת נוסח של ההחלטה.

אנה שניידר: אני מציעה שעכשיו תהיה החלטה עקרונית של ועדת המשנה, כשההחלטה אולי תתחלק לשני חלקים: קודם כל, מבחינה עקרונית, מה שאמרתם, שחבר-כנסת לא יוכל להעמיד לשכה פרלמנטרית לרשות מפלגתו, ובנוסף לכך הוא יצטרך להצהיר.

אנה שניידר: כשהוא חותם על החוזה, אי-אפשר לדעת מה הוא יעשה עם הלשכה הזאת.

אנה שניידר: יכול להיות שנצטרך להוסיף פה סעיף: "עם חתימת החוזה יוסיף הצהרה שהלשכה לא תועמד לרשות המפלגה".

סגן מזכיר הכנסת דוד לב: יש לזה פתרון.

סגן מזכיר הכנסת דוד לב: בתוספת החמישית, בעמוד ש32 בחוברת, שהיא חלק מהתנאים של לשכה פרלמנטרית, כתוב שחבר-הכנסת מצהיר "המשרד לא הועמד לרשותי על-ידי מפלגתי", ואז אתה יכול להוסיף שם עוד פסקה קטנה: "ואינני מתכוון להעמיד את המשרד לרשות מפלגתי".

אנה שניידר: זה תיקון שגם צריך להיות חלק מההחלטה.

אנה שניידר: סגן מזכיר הכנסת דוד לב: צריך לתקן את התוספת.

אנה שניידר: אנו נכין זאת לישיבה של מליאת ועדת הכנסת תיקון להחלטת שכר חברי-הכנסת (הענקות ותשלומים) - לא משנה כרגע אם זה בתוספת או לא - אם אתם מחליטים באופן עקרוני שזה מה שאתם מבקשים שזה דו-סטרי.

יולי יואל אדלשטיין: אם ידידי, חבר-הכנסת בריזון, לא מתנגד, הייתי מציע לראות בזה המלצה חד-משמעית של ועדת המשנה, גם בהתאם לדברים ששמענו כאן מהגורמים המקצועיים בישיבה הקודמת, והרצון שלנו כאן, גם בהתאם לבקשת הגורמים המקצועיים, לא להפוך את מנגנון הכנסת לאיזה שהוא מנגנון של פקחים ואכיפה וביקורי פתע בלשכה, אלא בעצם מבקשים להחתים מכיון שחזקה על כל חבר-כנסת שכוונותיו והצהרותיו ניתנות בתום-לב.

יולי יואל אדלשטיין: אנו מבקשים להכין כאן איזה הוא שינוי סעיף בהצהרה כפי שמופיעה בעמוד 32 בחוברת.

יולי יואל אדלשטיין: אנה שניידר, אנו נבקש ממך להכין שינוי שישקף את הדבר הזה.

אנה שניידר: אבל, לדעתי, כאן צריך דבר נוסף - החלטה מה קורה כאשר יש מראית-עין של העמדת הלשכה לרשות המפלגה, כלומר כאשר מספר חברי-כנסת מתאספים במקום אחד ואין להם בית מפלגה והם שוכרים לשכות פרלמנטריות.

אנה שניידר: האם גם אז זה ייחשב כהעמדת הלשכות לרשות המפלגה או שזה לא ייחשב?

יולי יואל אדלשטיין: עורכת-הדין שניידר, נכנסנו לדיון הזה בישיבה הקודמת ושמענו מכל הגורמים כאן שאין באפשרותנו ללכת, לחקור ולהעמיד בלשים.

יולי יואל אדלשטיין: אני חושב שיש הצהרה שתהיה ברורה ולא משתמעת לשתי פנים.

יולי יואל אדלשטיין: מה שהתברר בדיון הוא שלא נצא מזה; נאסור כמה לשכות ויכול להיות שרק ניטיב עם ה"עבריינים" במרכאות כפולות.

יולי יואל אדלשטיין: הם יפתחו כמה סניפי מפלגה ברחבי הארץ, אם זאת הכוונה הלא-ראויה שלהם.

יולי יואל אדלשטיין: לכן, אני מציע: אם תהיה מציאות כזו, יש ועדת אתיקה, יש סיעות יריבות שאני מניח שישמחו להגיש תלונה במקרה זה ויש תקשורת.

יולי יואל אדלשטיין: היו לנו דיונים בוועדת הכנסת בדיוק על הנושא הזה ואני זוכר אותם.

יולי יואל אדלשטיין: אני מציע פה לא להקים מנגנון אכיפה.

יולי יואל אדלשטיין: כוונתנו ברורה, והיא תובא לידיעת כל חברי-הכנסת והיא תובא לידיעת יושבי-ראש הסיעות ומנהלי הסיעות.

יולי יואל אדלשטיין: חזקה עליהם שהם יעבירו זאת גם למנכ"לי המפלגות.

יולי יואל אדלשטיין: הכוונות ברורות לגמרי.

יולי יואל אדלשטיין: הפירוט כאן רק סיבך אותנו בפעם הקודמת, אם אני זוכר נכון.

יולי יואל אדלשטיין: ברשות החברים, אני מציע לדון על נושא נוסף שנגעתי בו.

יולי יואל אדלשטיין: אני יודע שחבר-הכנסת שאול יהלום פנה בזמנו עם איזה שהוא מכתב שהועבר בערימת הדואר לוועדה הציבורית.

יולי יואל אדלשטיין: אני מעלה את הנושא כדלקמן: נושא של לשכה פרלמנטרית.

יולי יואל אדלשטיין: אדוני החשב, האם יש לך סטטיסטיקה כרגע כמה מתוך 120 חברים שוכרים כרגע לשכה פרלמנטרית?

אבי לוי: יש 51 ח"כים ששוכרים.

רוחמה אברהם-בלילא: זה אפילו לא 50%.

רוחמה אברהם-בלילא: סגן מזכיר הכנסת דוד לב: צריך להוריד את השרים, ואז זה מעל 50%.

יולי יואל אדלשטיין: נכון שזה יותר מ-50%, אבל זה עדיין לא שינוי דרמטי גם אם מורידים את השרים.

יולי יואל אדלשטיין: היועצת המשפטית הבהירה בפעם הקודמת, שנושאים מסוג זה, שינויים מסוג זה, כנראה יבואו לפני הוועדה הציבורית כהמלצה שלנו, אבל אין לנו כאן כוח להכריע.

יולי יואל אדלשטיין: הייתי מציע לדון בסוגיה של אותם כ-50% חברי-כנסת שלא מנצלים את התקציב הזה של לשכה פרלמנטרית.

יולי יואל אדלשטיין: יש פה שתי סוגיות, שאחת מהן, כפי שהעלה אותה חבר-הכנסת שאול יהלום, היא הסוגיה של אולי ניצול חלק מהתקציב הזה כתקציב דף קשר עם הבוחר בהתאם להוראות שייקבעו כאן של שימוש דף קשר עם הבוחר.

יולי יואל אדלשטיין: אני מעלה כאן סעיף נוסף, ואמרתי בישיבה הקודמת, עם כל חוסר הרצון שלי לומר זאת בצורה כזו, שספציפית שמעתי מחברי-כנסת שאומרים: "בעצם, אינני צריך את הלשכה.

יולי יואל אדלשטיין: אני שוכר את הלשכה כי יש שם את המרכיב של שליש משרה של כוח-אדם, ואני מאד זקוק לעוד אדם שיעזור לי עם פניות ציבור וכו'.

יולי יואל אדלשטיין: בגלל זה אני שוכר את הלשכה".

יולי יואל אדלשטיין: ודאי שאני מצטט זאת באופן אנונימי מטבע הדברים, אבל, לדעתי, האבסורד כאן משווע.

יולי יואל אדלשטיין: אמרתי בישיבה הקודמת שאנכי וחבר-הכנסת טיבי נוכחנו שאחת ההנחיות שקיבלנו מיושב-ראש הכנסת היא לגמור עם ה'איסראבלוף' בעניינים האלה, ובעיניי זה אחד העניינים של ה'איסראבלוף'.

יולי יואל אדלשטיין: אני כאן מעלה זאת על השולחן.

רוחמה אברהם-בלילא: אם כך, האם אתה מציע שחבר-כנסת שאין לו לשכה פרלמנטרית יקבל תוספת תקציב?

יולי יואל אדלשטיין: לא.

יולי יואל אדלשטיין: אני אומר שיש כאן שתי סוגיות: סוגיה אחת היא: אם אנו רוצים לקבוע שאותם חברי-כנסת שלא ניצלו את הלשכה הפרלמנטרית יוכלו חלק מהתקציב הזה, ואם אינני טועה חבר-הכנסת יהלום דיבר על 50%, יוכלו חלק מהתקציב הזה לנצל לצרכים של דף קשר עם הבוחר?

יולי יואל אדלשטיין: הסוגיה השניה, שאפשר לקשור בינה לבין הראשונה ואפשר לא לעשות זאת, היא נושא של אותו שליש משרה.

יולי יואל אדלשטיין: חבר-כנסת אומר: "אני לא צריך את המבנה, אבל אני כן צריך, לצורך העניין, באשדוד, בדימונה או בעפולה, את אותו קשר לציבור שיהיה איזה שהוא אדם בשליש משרה שכפוף לי ויעבוד בדברים המוגדרים".

אנה שניידר: איפה הוא יישב?

רוחמה אברהם-בלילא: חלק מפתיחת לשכה פרלמנטרית זה עצם זה שחבר-הכנסת מגיע למקום, למשל אם הוא נבחר איזורי ובאמת רוצה שיהיה לו את הקשר עם הציבור הזה, כך שלמשמעות הפיזית שלו של להיות במקום שהוא פותח לשכה פרלמנטרית חשובה מאד.

רוחמה אברהם-בלילא: אינני רואה מצב שיהיה אפשר להפריד ולומר: "לקחתי מישהו שיעשה במקומי את העבודה של קשר לציבור לבוחר" - רק במקום הזה?

רוחמה אברהם-בלילא: למה במקום הזה ולא בכלל הארץ?

רוחמה אברהם-בלילא: לא פתחתי לשכה פרלמנטרית, ואני עושה את הכל מכאן.

רוחמה אברהם-בלילא: אישית, אני חושבת שאם אכן חבר-כנסת החליט שהוא פותח לשכה פרלמנטרית בכל מקום בארץ, מן הראוי שהוא גם יהיה שם על מנת שגם יוכיח את הקשר שלו לציבור עצמו, כלומר שפיזית הוא יקבל שם קהל, ישמע את האנשים, ולא למראית-עין.

רוחמה אברהם-בלילא: זו עמדתי האישית.

רוחמה אברהם-בלילא: זה לא רק להקל.

יולי יואל אדלשטיין: נניח, שהוא לא פתח ומנסה שיהיה לו באיזור הצפון איזה שהוא עובד נייד שיהיה בקשר עם הציבור, יבדוק את רחשי הלב של הציבור, יעביר לו פניות הציבור, יטפל בפניות וירוץ מטעמו לרשויות מוניציפליות.

יולי יואל אדלשטיין: אני אומר לכם את דעתי.

יולי יואל אדלשטיין: אינני רוצה לכפות את דעתי.

רוחמה אברהם-בלילא: אם כך, תגדיר בהגדרה שאנו צריכים עוד מישהו בשליש משרה שיעשה את "העבודה השחורה" של קשר כזה או אחר.

רוחמה אברהם-בלילא: אבל, לבוא ולעשות זאת בכאילו למראית-עין?

יולי יואל אדלשטיין: לא, להפך.

יולי יואל אדלשטיין: זה, בדיוק, מה שאני מנסה למנוע.

יולי יואל אדלשטיין: אם לא הובנתי נכון, אני מצטער.

יולי יואל אדלשטיין: אני אומר לא לעשות בכאילו.

יולי יואל אדלשטיין: אומנם זה לא בסמכות הוועדה ובכלל לא המנדט של הוועדה, אבל אפשר לומר: "למה שני עוזרים?

יולי יואל אדלשטיין: למה לא ארבעה עוזרים?".

יולי יואל אדלשטיין: אני אומר פה דבר אחר.

יולי יואל אדלשטיין: יש מצב שחבר-כנסת שכן פותח לשכה פרלמנטרית מקבל בנוסף לזה, הגיוני או לא הגיוני, פרס נוסף - עובד נוסף שהוא יכול להעסיק.

יולי יואל אדלשטיין: חבר-כנסת שלא פותח לשכה פרלמנטרית, והנחת היסוד שלי היא שזה לא בגלל שהוא עצלן, נניח מישהו שרוצה לחסוך, נענש.

יולי יואל אדלשטיין: זה מצב שאני רוצה למנוע.

יולי יואל אדלשטיין: אני מחריף זאת ואומר, שלפעמים אני גם שומע קולות שאומרים: "לא הייתי לוקח את הלשכה, אבל יש עם זה עוד שליש משרה.

יולי יואל אדלשטיין: אז, למה לא?".

רוני בריזון: לגבי הנקודה הראשונה, אני חושב שמן הראוי להחיל עקרון שתקף גם לגבי סוגיות נוספות שתעלינה כאן בדיון, וזהו עקרון ההמרה: "אינני לוקח את זה, אז תנו לי במקום זה כדי שיהיה לי".

רוני בריזון: אינני מצדד בעקרון הזה.

רוני בריזון: אינני מציע, שאפשר יהיה לא להחליף לשכה בכסף ולא להחליף מחשב בכסף, שכן אם אנו פותחים את העניין הזה, בסופו של דבר יכול גם לבוא אדם ולומר: "אני יכול להביא את המחשב שלי מהבית ואינני צריך מחשב בכנסת, אבל במקום זה תנו לי שליש משרה או דברים מסוג הזה".

רוני בריזון: לא הייתי מחיל בשום מקרה את עקרון ההמרה, וגם לא במקרה הזה.

רוני בריזון: לגבי העניין השני, אני כבר קצת יותר אמביוולנטי מפני ששליש המשרה והצמדתה ללשכה קצת פרובלמטית.

רוני בריזון: מצד שני, עצם העובדה שרק כ-50% מחברי-הכנסת לוקחים זאת אומרת שברגע שאנו מפרידים בין הדברים האלה, אנו מטילים מעמסה נוספת על התקציב, מפני שגם ה-50% הנוספים יגידו: "אומנם אין לי לשכה, אבל תנו לי את שליש המשרה".

רוחמה אברהם-בלילא: זה מגדיל לך את התקציב איך שלא תסתכל על זה.

רוני בריזון: הרי מצפים מאיתנו שנעשה דברים מסוג זה, כדי לעוט עלינו ולקרוא: "חגיגת בזבוזים".

יולי יואל אדלשטיין: אני בטוח שהעיתונים יראו בזה מאבק באבטלה.

רוני בריזון: כשאני מסתכל על המעצמה השביעית ועל החיוכים שעל שפתותיה, אינני משוכנע שזו תהיה גישתם.

יולי יואל אדלשטיין: בנימה רצינית יותר, הייתי אומר: עם כל ההסתכלות, גם אם יכתבו משהו כזה או אחר, כל עוד זה משרת את חבר-הכנסת מבחינת העבודה האמיתית וקשר עם הציבור ומילוי התפקיד, אני פחות- - -.

יולי יואל אדלשטיין: גם לי קשה להבין איך DVD מקדם את הקשר שלי עם הבוחר, ולכן סביר מאד להניח שבסופו של דבר נמחק כמה פריטים כאלה מהרשימה.

יולי יואל אדלשטיין: הקיצוניות השניה היא שאפשר לומר: "זו תקופה קשה.

יולי יואל אדלשטיין: בואו ובכלל נוותר על עוד עובד.

יולי יואל אדלשטיין: נשב פה נעולים בבניין, ונעבור את הקדנציה הזאת בשקט".

יולי יואל אדלשטיין: אינני חושב שזה בדיוק משפר את התפקוד שלנו.

יולי יואל אדלשטיין: בעיניי לפחות, ההצמדה הזאת מלאכותית, ובעצם הרי לא מבטלים את עניין הלשכות.

יולי יואל אדלשטיין: אנו לא יוצרים מעמסה.

יולי יואל אדלשטיין: להפך, אומרים: חבר-כנסת שמוותר על הלשכה עדיין יוכל להנות מחלק קטן מהתקציב הזה.

יולי יואל אדלשטיין: הרי הפוטנציאל התקציבי קיים.

יולי יואל אדלשטיין: מצפים להחלטות הוועדה שלנו, ויכול להיות שמחר עוד 20 ח"כים יקחו את הלשכה אם יבינו שאי-אפשר להמיר את התקציב הזה בשום דבר.

יולי יואל אדלשטיין: מה אנו יודעים?

אבי לוי: הערה או יותר נכון תזכורת למצב ששרר לפני שועדת גל-נור הגישה את המלצותיה ב-2000 - היה מצב שנושא תקציב הקשר לציבור היה סדר-גודל של 40 אלף שקל, ומי ששכר משרד - עוד 40 אלף שקל כלומר מחצית.

אבי לוי: מי ששכר קיבל כפול.

אבי לוי: באה ועדת גל-נור ואמרה: "בואו וננסה לראות איך אפשר למנוע את המוטיבציה לשכור לשכה ונפצה את חברי-הכנסת שלא ישכרו לשכה" וחילקה את התקציב בסדר-גודל של 60 ו-80 אלף שקל.

אבי לוי: היום, זה עודכן.

אבי לוי: למעשה, כאן מוצע לקחת את היתרה הנוספת ושוב לראות איך לפצות וכך הלאה, וזה שואף למצב אחר.

רוחמה אברהם-בלילא: להגדיל זאת ל-70 ו-80 אלף שקל.

סגן מזכיר הכנסת דוד לב: זו שיטת הסלאמי--

רוני בריזון: אלא שפה לא פורסים מהסלאמי אלא מוסיפים לו.

יולי יואל אדלשטיין: בעיניי, דברי החשב מתייחסים לעניין הראשון, כלומר להצעה של לקחת 50% מאותם 30% או 40% שקיימים ולהעבירם.

יולי יואל אדלשטיין: לגבי זה, לפחות בתחושה אישית שלי, אני די מקבל את העקרון של חבר-הכנסת בריזון שאמר: "בואו ולא נעשה קיזוזים כל הזמן: אם לא לקחת פה, בוא ונפצה אותך שם.

יולי יואל אדלשטיין: אתה לא עשית טובה לאף אחד", וזאת במיוחד אחרי שהוועדה הזאת תסיים את הפעילות.

יולי יואל אדלשטיין: אני מקווה, שנצא עם המלצות מה באמת נחוץ לעבודה שלנו.

יולי יואל אדלשטיין: לא נחוץ לך - תחיה עם זה.

יולי יואל אדלשטיין: לא נחוץ - חסכת כסף ויכתבו עליך דבר טוב בעיתון.

יולי יואל אדלשטיין: בנושא הצמדת כוח-אדם נוסף ללשכה, עדיין הייתי מציע לשקול את העניין הזה יותר ברצינות.

יולי יואל אדלשטיין: יוצא שגם מענישים.

יולי יואל אדלשטיין: אם הראש של פרופסור גל-נור היה איך לא לעודד לקחת לשכה, מי שלא באמת זקוק ללשכה, לדעתי אם הוועדה תקבע שיש הפרדה בין אותו כוח-אדם נוסף בהיקף של שליש משרה לבין הלשכה היא בדיוק תהיה בראש של פרופסור גל-נור, והיא לא תעודד לקחת לשכה כי מישהו רוצה עוד אדם.

יולי יואל אדלשטיין: זו עמדתי.

רוחמה אברהם-בלילא: אני חושבת שאולי אנו צריכים לתקוף נושא זה מזוית ראיה שונה.

רוחמה אברהם-בלילא: אינני רוצה שנלך דווקא על נושא הנאה: האם אנו נהנים לשכור לשכה פרלמנטרית, ומי שלא נהנה איך יוכל בכל זאת להנות מהסוג של ההטבה הזאת?

רוחמה אברהם-בלילא: אנו צריכים להסתכל ולנסות לתקוף את הבעיה הזאת מזוית שונה, ולבוא בהגדרה בסיסית: "שני עוזרים פרלמנטרים כן מספיקים או שזה לא מספיק ואנו צריכים שליש משרה נוספת ככלל", ולא לנסות לראות זאת ע"י כן שכירת לשכה פרלמנטרית כזו או אחרת.

רוני בריזון: קודם כל לנתק את הקשר, ואחר כך לבדוק את הצורך.

רוני בריזון: רוחמה אברהם: לנתק את הקשר.

רוני בריזון: אני כבר חצי שנה במשכן, וגם בפגרה אני עובדת מצאת החמה ואולי עד צאת הנשמה.

רוני בריזון: אני מרגישה, ואני כן צריכה את שליש המשרה הנוספת.

רוני בריזון: שני העוזרים שאתי קורסים תחת הנטל ולא מספיקים לעבוד.

רוני בריזון: אני מסוג חברי-הכנסת שלא באה להנות מהעבודה, אלא באה באמת לעבוד.

רוני בריזון: כשאני לוקחת את ה-100% משרה שלי, אני בהחלט חושבת שיש צורך להקצות שליש נוסף של משרה ולא להעמיס זאת על משהו אחר.

יולי יואל אדלשטיין: אם מותר לסכם פרק זה, וחבר-הכנסת בריזון הפנה את תשומת לבנו לחשיבות הניסוחים כאן, אני קודם כל מזכיר לכולנו את הבהרת היועצת המשפטית שזה לא בסמכותנו כרגע להצביע ולקבוע שאנו זקוקים לעוד שליש משרה.

יולי יואל אדלשטיין: מה שאנו כן יכולים לעשות הוא: כמו שיש לנו כבר החלטה אחת בנושא לשכה פרלמנטרית - לצרף לזה עוד החלטה שההמלצה של ועדת המשנה היא להפריד בין נושא שכירת לשכה פרלמנטרית לבין אותו שליש משרה שבה מדובר, ובעצם להמליץ, לבקש, מהוועדה הציבורית שנושא שליש משרה יעמוד לרשות כל חבר-כנסת בתנאי שהוא רוצה בכך גם אם הוא לא שוכר את הלשכה הפרלמנטרית.

רוחמה אברהם-בלילא: בסוגריים אני אומרת שיש חברי-כנסת שנהנים מהטבה נוספת, שאומנם לא מוטלת על חשבון הכנסת אבל בהחלט במצבת כוח-אדם חבר-כנסת נהנה ממנה, כמו למשל סטודנטים מקרנות כאלה ואחרות.

רוחמה אברהם-בלילא: בלשכה שלו יש את הכוח-אדם, כלומר הוא מתפקד עם 2 1 ואולי אפילו עוד שליש, ויש חברי-כנסת שמלכתחילה עובדים רק עם שני עוזרים כי הם לא קיבלו את הסטודנט הנוסף.

אנה שניידר: עד כמה שאני מבינה, הסטודנט הוא בהתנדבות.

רוחמה אברהם-בלילא: בדקתי נושא זה, וקשה לי לומר שהם באים בהתנדבות.

רוחמה אברהם-בלילא: תבדקו את העניין.

רוחמה אברהם-בלילא: יש קרנות שמממנות מקרים כאלה ואחרים כי יש להן איזה שהוא עניין.

סגן מזכיר הכנסת דוד לב: האם את מתכוונת לקרן אייסף?

רוחמה אברהם-בלילא: אני מתכוונת בהחלט לקרן אייסף.

רוחמה אברהם-בלילא: קרן אייסף מממנת סטודנטים.

אנה שניידר: אבל, אין לזה השפעה על תקציב הכנסת.

סגן מזכיר הכנסת דוד לב: קרן אייסף מממנת קבוצת סטודנטים מדי שנה.

רוחמה אברהם-בלילא: מדי שנה ואפילו מדי מושב.

סגן מזכיר הכנסת דוד לב: היא מפנה אותם לחברי-כנסת, בעיקר לכאלה שיש להם נטיה לעסוק בנושאים חברתיים, כי קרן אייסף עובדת על הנושא הזה.

רוחמה אברהם-בלילא: היא מממנת סטודנט.

סגן מזכיר הכנסת דוד לב: בהחלט כן.

רוחמה אברהם-בלילא: אם היא מממנת סטודנט, יש חברי-כנסת - ולא משנה איך זה בשורה התחתונה - שנהנים מכוח-אדם נוסף.

יולי יואל אדלשטיין: אני מציע שנפריד בין שני הנושאים האלה.

יולי יואל אדלשטיין: יש כל מיני מסגרות.

רוחמה אברהם-בלילא: דרך אגב, הן מבורכות.

רוחמה אברהם-בלילא: אינני יוצאת נגד זה.

יולי יואל אדלשטיין: הן מבורכות.

יולי יואל אדלשטיין: יש סטאז'רים מחו"ל, יש מכון לדמוקרטיה, ויש אלף אחד דברים שרוצים לקדם תחום זה או אחר.

יולי יואל אדלשטיין: בזמנו, גם היו אלינו פניות כי היה חשוב נושא קליטת העליה, ולכן הציעו שיעשו מחקרים בנושאים האלה.

יולי יואל אדלשטיין: זה בסדר גמור.

יולי יואל אדלשטיין: אלה אלף ואחת דרכים, וכל חבר-כנסת מוצא היבטים ציבוריים גם לסיוע בתחומים האלה.

יולי יואל אדלשטיין: אני חוזר למשפט שנאמר כאן:

יולי יואל אדלשטיין: אני רוצה אחידות בדברים האלה.

יולי יואל אדלשטיין: כפי שאמרתי, אינני רוצה שמישהו זריז יותר נהנה יותר או מישהו שישר יותר ואומר "את הלשכה לא אקח כי זה הרבה כסף" גם באותו זמן נענש.

יולי יואל אדלשטיין: לכן, אני חוזר על המלצתי להפריד בין שני הדברים ולבקש מהוועדה הציבורית בראשות פרופסור גרונאו לאשר את העניין הזה לכלל חברי-הכנסת שאינם שרים או סגני שכרים.

רוני בריזון: רק כדי למנוע לזות שפתיים:

רוני בריזון: בבקשה שלנו לוועדת גרונאו - וזו הולכת להיות ועדת גרונאו ג', שכן יש גרונאו א' ו-ב' בענייני הבזק - שבסמכותה בעניין הזה גם לקבוע, למשל, שהם לא ממליצים או שהם ממליצים על רבע משרה ולא על שליש--

אתי בן-יוסף: --או יותר.

רוני בריזון: הניסוח של אדוני היה שאנו מבקשים מהם לאשר.

יולי יואל אדלשטיין: אנו מוסרים להם--

רוני בריזון: מוסרים לידיהם את העניין לבדיקה.

יולי יואל אדלשטיין: --שזו ההחלטה של ועדת המשנה, תוך כדי - ואני חוזר על כך פעם שלישית - ידיעה מלאה, בהתאם לדברים שנאמרו ע"י היעוץ המשפטי כאן, שאין לנו סמכות לקבוע שכך יהיה.

יולי יואל אדלשטיין: פרוטוקול הדיון עובר אליהם, והם גם הביעו רצון להפגש איתנו.

יולי יואל אדלשטיין: אנו נבהיר להם את הדברים: למה הגענו למסקנות האלה, איך התנהל הדיון, מה הן הסוגיות שעלו ומה הן ההוצאות המיותרות שאולי אפילו מתקיימות בגלל חוסר ההפרדה הזה.

יולי יואל אדלשטיין: הם יחליטו מה שיחליטו.

רוני בריזון: אוסיף, שנושא עזרה התנדבותית וסטודנטיאלית ומתמחים וכל מיני דברים כאלה, שודאי איננו נופל בתחום סמכות ועדת גרונאו, הוא נושא שראוי שמישהו יעסוק בו.

רוני בריזון: יתכן שמזכירות הכנסת יכולה להקים גוף קטן שמרכז זאת.

סגן מזכיר הכנסת דוד לב: יש קשר בינה לבינינו.

רוני בריזון: אני בטוח, אבל צריך שזה ייעשה בצורה כזו שזה שווה לכולם, שכולם יכולים לפנות ושכולם יכולים לקבל, כך שבעניין הזה יש גם ניהול מרכזי וגם אחידות ושויון ביכולת לקבל את השירותים האלה.

סגן מזכיר הכנסת דוד לב: לגבי קרן אייסף, זה לא יכול להתקיים, כי אין אפשרות שיבואו לכאן 60 חבר'ה כאלה.

סגן מזכיר הכנסת דוד לב: מדובר בקבוצה מוגבלת מדי שנה.

רוני בריזון: אנו כבר נכנסים לפרטים.

יולי יואל אדלשטיין: אני שומע את חבר-הכנסת בריזון, ויש צדק מסויים בדבריו שאולי הפניות האלה צריכות להגיע לכתובת מרוכזת, אבל כרגע אין זה הנושא בדיון.

יולי יואל אדלשטיין: אפילו מנסיוני הצנוע, חוץ מהקרן הזאת נתקלתי בפניות אלו או אחרות של עזרה ואפילו כבקשה: "קחו את הסטאז'ר או את איש המחקר".

אנה שניידר: בהקשר הזה, רציתי לידע אתכם ששלשום, ביום ראשון, היתה ישיבה אצל יושב-ראש הכנסת שכותרתה היתה: משפטנים בשירות החברה.

אנה שניידר: יש איזה שהוא פרוייקט של אוניברסיטת בר-אילן שהביעו עניין להצמיד סטודנטים למשפטים לחברי-כנסת בעלי אוריינטציה חברתית על מנת שיסייעו להם בהצעות חוק ובניסוח הצעות חוק.

רוני בריזון: זו מחשבה נפלאה.

רוני בריזון: היו"ר יולי אדלשטיין: השאלה היא רק מי יקבע מי מחברי-הכנסת הוא בעל אוריינטציה חברתית.

רוני בריזון: אני חושב שיש לנו 120 חברי-כנסת שנתברכו באוריינטציה חברתית.

אנה שניידר: מי שמטפל בנושא הזה הוא יושב-ראש הכנסת לשעבר אברהם בורג.

אנה שניידר: מנהלי הפרוייקט הזה בבר-אילן דיברו על PILOT של חמישה סטודנטים בשלב הראשון, על מנת לראות איך הדבר הזה עובד.

אנה שניידר: יכול להיות שאפשר לחשוב על הרחבת הפרוייקט הזה.

רוחמה אברהם-בלילא: הם יתברכו, אם הם יעשו זאת.

אנה שניידר: סוכם שהם לא יישבו בכנסת ושלא יהיה בעצם מצב שהם מאיימים על העוזרים הפרלמנטריים הקיימים.

סגן מזכיר הכנסת דוד לב: יש פוליטיקה גם אצל עוזרים פרלמנטריים.

סגן מזכיר הכנסת דוד לב: לעוזרים פרלמנטריים יש ועד וזכויות.

סגן מזכיר הכנסת דוד לב: זו פוליטיקה.

רוני בריזון: מאז שאני כאן, נוכחתי שיש פוליטיקה בכל דבר ובכל עניין.

יולי יואל אדלשטיין: הערת סגן המזכיר חשובה מאד, ולא לקחתי אותה בחשבון.

יולי יואל אדלשטיין: כדאי שנבהיר לוועדת גרונאו בנושא הקודם שלנו שלא מדובר בעוזר פרלמנטרי מן המניין בשליש משרה שמחר יבקש אישור כניסה קבוע לכנסת ומקום חניה בחניית הכנסת.

יולי יואל אדלשטיין: מדובר בעובד שטח.

אנה שניידר: זה בעייתי, כי אתה תצטרך לחתום איתו על חוזה כלשהו.

אנה שניידר: יצטרך להיות איזה שהוא פיקוח.

יולי יואל אדלשטיין: דף קשר עם הבוחר.

יולי יואל אדלשטיין: זה כמו שאת חותמת על יעוץ.

סגן מזכיר הכנסת דוד לב: זה לא פשוט.

דובר: באמצעות חברת כוח-אדם.

דובר: היו"ר יולי אדלשטיין: איך זה עד היום?

דובר: אני לוקח דרך חברת כוח-אדם.

דובר: אם כך, מה חדש?

אנה שניידר: אבל, אז הוא יישב במשרד כלשהו ויש לו תפקיד כלשהו.

יולי יואל אדלשטיין: לכל אחד יש תפקיד.

רוחמה אברהם-בלילא: דרך חברת כוח-אדם - אני חושבת שזו הסוואה הכי חמורה שיכולה להיות, כי אתה לוקח כסף שלך עם הקשר לבוחר ולוקח מישהו בשליש משרה ואתה משלם למתווך באמצע שנהנה מכל הנושא הזה רק כדי שזה לא ייראה ישירות.

רוחמה אברהם-בלילא: הבזבוז פה, במקרה הזה, הרבה יותר גדול.

רוחמה אברהם-בלילא: תעשה זאת באופן ישיר.

רוחמה אברהם-בלילא: למה אנו צריכים ללכת למתווכים?

יולי יואל אדלשטיין: היה חשוב לומר לפרוטוקול שלא מדובר פה בעוזר פרלמנטרי שלישי שאנו מכניסים למשכן, כי אז תכף סגן המזכיר יציע להוסיף עוד בניין.

רוחמה אברהם-בלילא: למה דרך חברת כוח-אדם?

רוני בריזון: כמובן, במקרה כזה צפויים לוועד נפרד.

יולי יואל אדלשטיין: אני מציע: יכול להיות שוועדת גרונאו תגיד לנו "לא", וזו זכותה המלאה כפי שציין חבר-הכנסת בריזון.

יולי יואל אדלשטיין: אם זה העניין, חבל על הזמן של כולנו בדיון הזה.

יולי יואל אדלשטיין: במידה וועדת גרונאו תגיד שהכיוון חיובי, נצטרך לשבת עם ראשי המנגנון ולהחליט לבחון את כל הנושא, כולל גם הערת חברת-הכנסת אברהם שאולי איננו רוצים לפרנס חברות.

יולי יואל אדלשטיין: דרך-אגב, הכנסת מזמן אישרה חוק לגבי מהות החברות האלה.

רוחמה אברהם-בלילא: הן ממילא עומדות יפה על הרגליים.

רוחמה אברהם-בלילא: צריך לעזור יותר לפרט ולתת לו להרויח.

יולי יואל אדלשטיין: האם יש עוד נושאים שקשורים ללשכות שברחו מתשומת לבי?

יולי יואל אדלשטיין: אם לא, אני מציע שלאט אבל בטוח ניגש לנושא שאני מניח שכמה מחברינו שנמצאים כאן רק מחכים לו בקוצר-רוח.

רוחמה אברהם-בלילא: האם אתה מדבר, למשל, על ה-DVD?

רוחמה אברהם-בלילא: היו"ר יולי אדלשטיין: חברת-הכנסת רוחמה אברהם, לא ננהל דו-שיח ישיר עם ידידינו הותיקים שנמצאים כאן ברשות.

רוחמה אברהם-בלילא: בהתאם להערה שנשמעה כאן, אני מציע שלפני כל המשתתפים תהיינה שתי הרשימות: אחת - ציוד בסיסי שמסופק עם המדבקה "רכוש הכנסת", והשניה - דברים שחבר-כנסת רוכש או לא רוכש.

רוחמה אברהם-בלילא: אני מציע שנעבור על כל אחד מהדברים, ואינני רואה שום דרך אחרת.

רוני בריזון: הערה מקדמית - חלק מהציוד כאן הוא ציוד משרדי אלקטרוני סטנדרטי: פקסימיליות, מחשבים, מדפסות, סורק, מכונת צילום וכל הדברים האלה.

רוני בריזון: יכול להיות שהוועדה המכובדה הזאת צריכה לבדוק, ואולי אף להמליץ, על שיטה כזו או אחרת של רכישה מרוכזת.

רוני בריזון: אפשר ע"י מכרז, והרי ידוע שיש את מכרזי החשכ"ל שנעשים לציוד מחשוב שמשרדי הממשלה רוכשים אחר כך מהזכיין, ויש בזה רק יתרונות.

רוני בריזון: אומנם זה קצת מעמיס עבודה בהכנתו ובביצועו של המכרז הכללי, ויכול להיות שלא צריך לעשות זאת כל שנה אלא לתקופה, אבל אני חושב שחלק נכבד מהדברים כאן יכולים להכנס תחת אותה מטריה של רכישה מרוכזת וזה דבר שאני חושב שצריך לחשוב עליו.

רוני בריזון: אינני יודע מדוע זה לא נעשה בעבר.

רוני בריזון: היום, כל חבר-כנסת קונה את הציודים האלה ממי שהוא רוצה.

רוני בריזון: אני חושב שגם למען הסדר הטוב וגם למען האחידות ובודאי למען החסכון בכספי ציבור ראוי לתת את המחשבה על שיטה כזו או אחרת של רכישה מרוכזת.

סגן מזכיר הכנסת דוד לב: שאלת הבהרה - האם אתה מתכוון שזה יהיה מקשר לציבור?

רוני בריזון: כן.

רוני בריזון: הכנסת ודאי ריבונית להחליט ולעשות.

סגן מזכיר הכנסת דוד לב: כלומר, אתה רוצה שהכנסת תקבע לחבר-הכנסת איזה סוג מחשב יהיה.

רוני בריזון: לא.

רוני בריזון: הכנסת תקבע: אם אתה רוצה לקנות מחשב, אתה תקנה אותו בחברה X משום שהיא זכתה במכרז שלנו לאספקת מחשבים.

סגן מזכיר הכנסת דוד לב: אם חבר-הכנסת רוצה מחשב לא מאותה חברה, הוא לא יוכל לעשות זאת.

אנה שניידר: על-פי החלטת שכר חברי-הכנסת, זה ממילא רכוש הכנסת.

אנה שניידר: על-פי החלטת שכר חברי-הכנסת, אותו מחשב, שחבר-הכנסת קונה מתוך תקציב קשר עם הציבור, זה ציוד של הכנסת.

אנה שניידר: לכן, אפשר לחשוב על כך שהכנסת תהיה זו שתספק את הציוד הזה.

רוחמה אברהם-בלילא: לא לספק.

רוחמה אברהם-בלילא: אלה שני דברים שונים.

רוחמה אברהם-בלילא: אנה שניידר: היא תקבע איפה הוא יירכש ואיזה סוג מחשב.

רוחמה אברהם-בלילא: גם זו אפשרות.

רוני בריזון: גבירתי, הקדמתי קצת את המאוחר.

רוני בריזון: לפנינו שתי רשימות ויש נטיה להעביר מהרשימה של פריטים המאושרים לרכיש המתקציב קשר לציבור לרשימה השניה.

רוני בריזון: את כל מה שמופיע ברשימה הזו רוכשת הכנסת בדרך שבה היא רוכשת ואין אנו מתערבים בעניין הזה כלל.

רוני בריזון: לגבי מה שנשאר ברשימה הזאת של פריטים המאושרים לרכישה מתקציב קשר לציבור, אני מציע שתהיה צורה של רכישה מרוכזת.

אנה שניידר: גם אני מדברת על הרשימה הזאת ולא על רשימת הציוד.

רוני בריזון: בודאי.

רוני בריזון: גם הציוד הזה הוא של הכנסת, אבל יש את העניין של ההוצאה הראשונית.

אנה שניידר: לגבי זה, צריך לשאול את החשב.

רוני בריזון: אפשר לקנות מחשב נייד ב-10,000 שקל במקום ב-15,000 שקל, ויכול להיווצר פער כזה כתוצאה ממכרז שבו הכנסת אולי מתחייבת לכמות מינימלית של רכישה בידיעה ברורה שיהיו לפחות עשרה חברי-כנסת שירכשו, ואינני רוצה להכנס לדברים האלה.

רוני בריזון: ההוצאה הראשונית של הכנסת, המחירים, ובודאי שזה רכוש הכנסת, קטנה יותר.

רוני בריזון: מן הכיס יוצא פחות.

סגן מזכיר הכנסת דוד לב: כן, אבל אז אתה מכתיב לחבר-הכנסת את המחשב שהוא רוכש.

רוני בריזון: לא.

רוני בריזון: אני מכתיב לו רק את החברה שממנה הוא רוכש.

סגן מזכיר הכנסת דוד לב: לא תמיד המחשב שהוא רוצה נמצא בחברה הזאת.

רוני בריזון: ברוב המקרים, כן, אבל אם לא - יואיל- - -

יולי יואל אדלשטיין: הערת חבר-הכנסת בריזון ברורה.

יולי יואל אדלשטיין: אני מציע שנחזור אליה אחרי שנעבור על הרשימה.

יולי יואל אדלשטיין: לדידי, יש הרבה מאד הגיון, במיוחד גם מה שאנה שניידר הזכירה לכולנו שסוגי ציוד שונים שנרכשים ע"י דף קשר לבוחר גם הופכים לרכוש הכנסת.

יולי יואל אדלשטיין: יש את הפרשיות שהיו, שבעיניי מיותרות לגמרי, כולל הכתבות שנמצאות לפנינו על זה שאחר כך חברי-כנסת כן רכשו זאת ב-100 שקל או לא - חלק מהדברים האלה אפשר היה למנוע אילו חלק מהרשימה הזאת היה עובר לרשימה השניה.

יולי יואל אדלשטיין: ואז, זה יהיה בצורה אחידה וברורה ללא אפשרות של חבר-הכנסת לרכוש וללא טובות הנאה מיותרות, --

רוחמה אברהם-בלילא: בשורה התחתונה זה גם יעלה יותר זול.

יולי יואל אדלשטיין: --וזה יעלה יותר זול.

רוני בריזון: מה האסון אם כל חברי-הכנסת ישתמשו באותו מודל של מחשב נישא?

סגן מזכיר הכנסת דוד לב: יש יתרון נוסף, שאז אנו יכולים להשמיש זאת בכנסת, כשחבר-הכנסת יחזיר את זה, עד תקופת הבלאי הטכנולוגית.

רוני בריזון: נכון.

רוני בריזון: יש דבר שרציתי לברר: האם אני צודק במחשבתי שהמחירים האלה, שמיהרו לקפוץ עלינו בגינם, ה-90 שקל וה-100 שקל, הם פשוט הערך בספרים של אותו ציוד?

אבי לוי: זה הערך המופחת.

רוני בריזון: כן, זה הערך בספרים אחרי הפחתה.

רוני בריזון: כאיש עסקים, לי זה היה מייד ברור.

רוני בריזון: אני מתאר לעצמי, שלאנשים שלא עוסקים בזה זה לא היה כל כך ברור.

רוני בריזון: אם לא היינו עושים כך והיינו גובים, היו אומרים: "אתם עושים כסף.

רוני בריזון: אתם מרויחים".

אנה שניידר: דרך אגב, גם זה כתוב בהחלטה, בסעיף 32(ד): "על אף האמור בסעיף קטן (ג), רשאי חבר-הכנסת להודיע לחשב הכנסת על רצונו לרכוש את הציוד והריהוט האמורים לפי ערכם ביום ההודעה, ויחולו הוראות פקודת מס הכנסה על הרכישה כאמור".

רוני בריזון: מי שלא מבין קורא וחושב ש"ערכם" זה ערכם בשוק, אבל מי שמבין את פקודת מס הכנסה יודע שזה ערכם בספרים.

רוני בריזון: אם העסק הזה הופחת בספרי הכנסת, הכנסת לא יכולה אלא למכור אותו בערך שבו הוא מופיע.

רוני בריזון: אחרת, יאשימו אותם ב'ספקולאצייעס'..

יולי יואל אדלשטיין: הנקודה הזאת ברורה, כפי שאני מניח שהיתה ברורה עד כה לכל מי שרצה להבין אותה.

יולי יואל אדלשטיין: נלך לפי רשימת הפריטים המאושרים לרכישה מתקציב קשר לציבור.

יולי יואל אדלשטיין: הסעיף הראשון הוא: מחשב שולחני.

יולי יואל אדלשטיין: גם בפעם שעברה היו כאן בוועדה ספיקות לגבי כמה מחשבים מגיע לכל חדר ח"כ שנבחר, ועכשיו הספיקות הוסרו.

יולי יואל אדלשטיין: יש שני מחשבים שולחניים.

יולי יואל אדלשטיין: הייתי מציע, גם לאור ההערות שנשמעו כאן, ואני מקווה שזה לא נשמע קיצוני, למחוק פריט זה ולקבוע שהכנסת תספק לכל ח"כ עד שלושה מחשבים שולחניים שהם רכוש הכנסת.

יולי יואל אדלשטיין: חבר-הכנסת לא ירכוש מחשב מקשר לבוחר.

אבי לוי: האם אז זה ייגרע מתקציב הקשר לציבור?

יולי יואל אדלשטיין: זה ייצא מן הרשימה.

רוני בריזון: זה ייגרע מהרשימה.

גיורא פורדס: אבל, התקציב של קשר לציבור צריך לִפְחות באותה מידה.

רוני בריזון: כיון שהתקציב איננו סך-הכל של מה שמופיע פה, מבחינה מספרית זה לא מסתדר.

יולי יואל אדלשטיין: אם הכוונה היא עכשיו לשבת כאן, למחוק את הפריטים, לעשות חשבון כולל ולראות שאם הגענו ל-40 אלף שקל סוגרים את דף קשר לציבור, אני מציע שיחפשו יושב-ראש אחר לוועדה.

יולי יואל אדלשטיין: זאת לא הכוונה שלי.

רוני בריזון: זאת לא הכוונה.

רוני בריזון: זאת אפילו לא כוונת המציעים.

יולי יואל אדלשטיין: לא הייתי אף פעם בין אלה שצעקו עד כמה חברי-כנסת מושחתים וצריך לסגור להם את כל התקציבים.

יולי יואל אדלשטיין: אני מנסה לעשות פה עבודה עניינית, ואני בטוח שחזקה על חבריי שהם מנסים לעשות בדיוק את אותו הדבר.

סגן מזכיר הכנסת דוד לב: מדובר ברשימה שחבר-כנסת מקבל כאן, וזו רשימה שיכולה להיות גם בביתו.

סגן מזכיר הכנסת דוד לב: יש היום חברי-כנסת שלהם שני עוזרים פרלמנטריים ובאים אלינו היום בבקשה לקבל את המחשב השלישי כאן במשרד, כי לחבר-הכנסת ועוד שני עוזרים יש צורך בשלושה מחשבים שכן כל אחד צריך מחשב.

סגן מזכיר הכנסת דוד לב: כאן אתה מדבר על מחשב ואומר: אני חושב שחבר-הכנסת - זה שרוצה, זה שמסוגל - יעבוד מביתו בכלל במחשב.

רוחמה אברהם-בלילא: אם כך, בוא ונלך רק על המחשב הנייד, ותוריד את המחשב השולחני לגמרי.

יולי יואל אדלשטיין: דוגמאות קיצוניות הן חברי-הכנסת מיכאל איתן או אברהם בורג שידועים בחיבתם למכשירים ויש להם מחשב משוכלל בבית.

יולי יואל אדלשטיין: עצם העובדה שמישהו, שעובד שנים על מחשב, מתכתב באי-מייל ומשתמש באינטרנט, נבחר לכנסת, זה לא אומר שהוא צריך מיד להחליף את המחשב.

יולי יואל אדלשטיין: מי שעובד על המחשב יש לו מחשב בבית.

יולי יואל אדלשטיין: זו המציאות במאה ה-21.

יולי יואל אדלשטיין: לעומת זאת, מי שמגיע למשרד בכנסת צריך שהוא, במיוחד אם הוא משתמש, ועוד שני עוזרים יישבו לידי נקודת מחשב.

יולי יואל אדלשטיין: זה עיקר עבודתם כאן בכנסת.

יולי יואל אדלשטיין: אתם יודעים מה?

יולי יואל אדלשטיין: באמת מתחילים כאן עם כל מיני ספיקות, ולא בודקים בבית אם זה משמש אותו או את ילדו למשחקים או משהו.

יולי יואל אדלשטיין: מי שעובד קבוע על מחשב בבית, חזקה עליו שיש לו מחשב בבית.

יולי יואל אדלשטיין: המשימה שלנו כאן היא הרבה יותר לספק את העבודה במשכן.

יולי יואל אדלשטיין: מחשב נייד - בדרך-כלל גם לאנשים שמשתמשים במחשב וגם לאנשי עסקים אין מחשב נייד.

יולי יואל אדלשטיין: הם נבחרו לכנסת ורואים שלצורך העברת הודעות, הודעות לעיתונות וקשר הם זקוקים לזה, ולדעתי הם יכולים לרכוש זאת.

יולי יואל אדלשטיין: מי שירצה להשתמש בו גם בבית, למיטב הבנתי המוגבלת במחשבים, אין שום בעיה גם מחשבים ניידים ברמה כזו היום.

רוני בריזון: אדוני, להפך.

רוני בריזון: יש בעיה להשתמש במחשב נייד כאן, שכן מסיבות של אבטחת מידע אין לחברם לרשת.

סגן מזכיר הכנסת דוד לב: זה הולך להיפתר.

אנה שניידר: הערה - נדמה לי, ואולי החשב יתקן אותי, שמחשב שולחני נקבע בתקופה שעדיין מחשב נייד לא היה נפוץ ולא היה ברמה כזו כמו היום.

אנה שניידר: לכן, אולי הגיוני שלכל מי שעובד פה במשכן תהיה נקודה שממנה הוא יכול לעבוד באמצעות מחשב של הכנסת, ושהפריט הזה באמת יירד מפה.

יולי יואל אדלשטיין: אני רואה פה הסכמה.

רוחמה אברהם-בלילא: אם כך, האם עכשיו המחשב השולחני יוסר לגמרי מהפרק והמחשב הנייד ישמש אותנו?

רוני בריזון: הוא יעבור לרשימה הזאת.

יולי יואל אדלשטיין: אסכם את הקטע לגבי סעיפים 1 ו-2 ברשימת הפריטים.

יולי יואל אדלשטיין: ליד מחשב שולחני, ברשימת הפריטים המאושרים לרכישה מתקציב קשר לציבור, אני שם סימן מינוס והוא לא יהיה קיים יותר ברשימה הזאת.

יולי יואל אדלשטיין: ברשימה המקבילה של ציוד המסופק לח"כ במשכן הכנסת הייתי מציע שבניסוח של הרשימה יהיה כתוב: "עד שלושה מחשבים שולחניים".

רוני בריזון: בסדר.

יולי יואל אדלשטיין: אני מעיד על עצמי שאני מסתפק בשירותי העוזרים שהם פי מאה מהירים ממני בעבודה במחשב.

יולי יואל אדלשטיין: על שולחני בכנסת אין מחשב.

יולי יואל אדלשטיין: אנה שניידר: אבל, אז מייד תבוא בקשה למחשב נייד.

רוני בריזון: זו זכותו של חבר-כנסת.

רוני בריזון: לעוזרים - לא.

אנה שניידר: זה מה שיקרה.

יולי יואל אדלשטיין: לא.

יולי יואל אדלשטיין: אני לא יודע למה זה יקרה.

יולי יואל אדלשטיין: אם חבר-כנסת חושב שלא הוא אלא אחד העוזרים צריך להחזיק במחשב הזה לצורך העבודה השוטפת, לא שמעתי שהמשטרה תחקור על זה.

יולי יואל אדלשטיין: זה מחשב אחד.

רוחמה אברהם-בלילא: בוא ונפתור זאת ובאמת ננסה גם לחסוך לקופה הציבורית ולא נוסיף לנו שלושה מחשבים, אלא נעשה שניים פלוס מחשב נייד.

רוחמה אברהם-בלילא: אם אני, למשל, צריכה את המחשב הזה איתי כל הזמן - אצא איתו מהמשרד הביתה או לכל מקום שבו אהיה, ושני מחשבים ישארו.

רוחמה אברהם-בלילא: אנו לא צריכים שלושה מחשבים פלוס אחד.

יולי יואל אדלשטיין: הניסוח שהצעתי, "עד שלושה מחשבים", מעמיד גם כל חבר-כנסת, וזה לא רע בעיניי, בפני איזה שהוא מבחן.

יולי יואל אדלשטיין: אני רוצה לחסוך, אני לא צריך זאת באופן אמיתי - אני מעיד על עצמי: על שולחני אין מחשב.

יולי יואל אדלשטיין: אינני משתמש בו בשוטף, ואינני רוצה לראות טלויזיה או רק לגלוש לאתרי אינטרנט במחשב על שולחני.

יולי יואל אדלשטיין: אני מסתפק בשירותי שני עוזריי שהם הרבה יותר מנוסים ממני בעבודה הזאת.

יולי יואל אדלשטיין: לעומת זאת, חבר-כנסת שכן ירצה יכול לקבל.

יולי יואל אדלשטיין: אפרופו חסכונות, אני חושב שזה לא אומר שהזכות היא להגיע לשלוש מדפסות שכן אין בזה שום צורך.

אבי לוי: נניח, שלחבר-כנסת יהיו פה שלושה מחשבים שהכנסת תספק.

אבי לוי: האם זה אומר שהוא לא יוכל לרכוש לעצמו מתקציב הקשר לציבור מחשב שולחני למשרד או לביתו?

רוני בריזון: לא.

רוחמה אברהם-בלילא: לא.

יולי יואל אדלשטיין: אמרנו: לא.

יולי יואל אדלשטיין: מחשב נייד הוא כן יוכל לרכוש, ומחשב שולחני - לא.

יולי יואל אדלשטיין: אלה פריטים שמסופקים במקום העבודה.

יולי יואל אדלשטיין: מי שעובד על זה באופן קבוע, חזקה עליו שגם ביום שהוא נבחר לכנסת כבר היה לו מחשב מספיק משוכלל.

יולי יואל אדלשטיין: חוץ מזה, עם LAPTOP הוא יכול לעשות בדיוק את אותה העבודה מהאוטו, מהבית ומאיפה שהוא רוצה.

יולי יואל אדלשטיין: אנה שניידר: אבל, אז אני חוזרת על מה שאמרתי קודם: הוא ירכוש שניים או שלושה מחשבי LAPTOP כתחליף למחשב השולחני.

יולי יואל אדלשטיין: ואז, מה עשינו?

יולי יואל אדלשטיין: מה הועילו חכמים בתקנתם?

יולי יואל אדלשטיין: זו שאלה עקרונית טובה.

רוני בריזון: אנו נאסור עליו לרכוש יותר מ-LAPTOP אחד.

רוני בריזון: זה קיים גם היום.

רוני בריזון: גם היום הוא יכול לקנות שלושה מחשבים ניידים.

סגן מזכיר הכנסת דוד לב: האם יש מגבלה היום?

אבי לוי: בדרך-כלל, עד שלושה.

יולי יואל אדלשטיין: זאת שאלה שאני רוצה לשאול כשאלה עקרונית שתהיה בפרוטוקול הוועדה.

יולי יואל אדלשטיין: יש לנו כאן רשימת ציוד - האם היא גם כמותית?

יולי יואל אדלשטיין: בחלק מהפריטים גם לא ניתן להגדיר כמותית.

יולי יואל אדלשטיין: זו שאלה מעניינת.

יולי יואל אדלשטיין: אם מופיע כאן "מדפסת", האם אני יכול ב-60 אלף שקל לקנות מדפסות?

רוחמה אברהם-בלילא: כשהם רוצים לפרט, הם מפרטים.

רוחמה אברהם-בלילא: למשל, בסעיף 42 ברשימה, לגבי פאלם פיילוט, כתוב: "עד שלושה מכשירים".

יולי יואל אדלשטיין: זה מאד מעניין, שבסעיף המאוחר, סעיף 42, שאני מניח שהתווסף לרשימה, כבר היתה מגבלה.

אבי לוי: כיון שהלכו וגברו הבקשות ונשאלנו בכל זאת כמה אפשר, אמרו שסביר שזה יהיה לחבר-כנסת ושני עוזריו - עד שלושה.

יולי יואל אדלשטיין: האם אני יכול לרכוש 20 טלפונים סלולריים?

רוני בריזון: אני חושב, שבכל מקרה צריך להגביל.

רוני בריזון: היו"ר יולי אדלשטיין: אחד הדברים שהוועדה צריכה לעשות הוא ליצור כאן, לגבי כל סעיף שישאר ברשימה, איזו שהיא מגבלה.

רוני בריזון: זה פירוש הרבה יותר הגיוני לאותה הערה, שאני רואה זאת כבדיחה שנאמרה ע"י גיורא פורדס, שלגבי כל פריט שאנו כאילו מוחקים מהרשימה נוריד את הסכום מדף קשר לבוחר.

רוני בריזון: זה ודאי שלא.

רוני בריזון: זאת לא הכוונה.

יולי יואל אדלשטיין: בעיניי, זו בדיחה.

יולי יואל אדלשטיין: אמרתי: חברים, אם ציפו כאן לחגיגה של מחיקות - לא בבית-ספרי.

יולי יואל אדלשטיין: לגבי מצב שנעשה את הרשימה הרבה יותר הגיונית ומצומצמת באותם פריטים שניתן להגבילם מבחינה כמותית, ויכול להיות שבכלל הסעיפים: גם לינה בבית-מלון וגם השתתפות בכנס, יכול להיות שאתה צריך לקבוע איזה שהוא כלל אחיד עם כל הבעייתיות של זה.

יולי יואל אדלשטיין: יש בזה בעייתיות רבה, כי אמרנו בפעם שעברה שצרכים של חברי-כנסת בסיעה זו או אחרת הם צרכים שונים.

יולי יואל אדלשטיין: אבל, יכול להיות שבאותם סעיפים שניתן הייתי מגיע לזה.

יולי יואל אדלשטיין: קודם כל, נעשה את העבודה העקרונית.

יולי יואל אדלשטיין: אמרנו: מחשב שולחני - לא, ומחשב נייד - כן.

יולי יואל אדלשטיין: לגבי הכמות, בהתאם להערה של אנה שניידר ואחרים, אנו נתייחס.

יולי יואל אדלשטיין: האם מישהו יכול להסביר לי מהו ציוד היקפי המופיע בסעיף 3 ברשימה?

רוני בריזון: זה סעיף כללי מאין כמוהו.

רוני בריזון: ציוד היקפי הוא כל אותם עזרים או מכשירים שניתן לחברם למחשב החל מהמדפסת והסורק וכלה בכוננים חיצוניים ובעזרים לאיחסון.

יולי יואל אדלשטיין: נשאיר סעיף זה ונחשוב על כמות, כפי שבסעיף הבא, סעיף 4 ברשימה, לגבי מדפסת אנו נחשוב על הגבלה ודאי כמותית כשנגיע לסוף הרשימה.

יולי יואל אדלשטיין: סעיף 5 ברשימה הוא לגבי פקסימיליה.

רוני בריזון: אני חושב שהיא צריכה לעבור לרשימה של ציוד המסופק לחבר-כנסת במשכן הכנסת.

רוני בריזון: אין הגיון להגיד כאן "קו לפאקס" ולהדגיש שזה ללא מכשיר.

רוני בריזון: למה?

יולי יואל אדלשטיין: אני מפנה את תשומת לב כולנו להערה שכתובה כאן ע"י החשב או החשבות, ואינני יודע מי כתב זאת באופן אישי: "כיום, חבר-כנסת קונה פאקס לחדר והשימוש בפאקסים אלו" - יש פאקסים בפרוזדור - "מינימלי".

יולי יואל אדלשטיין: המציאות היא שהפאקס קיים בכל חדר.

אנה שניידר: לפי ההחלטה, יש גם פאקס בבית.

אנה שניידר: היו"ר יולי אדלשטיין: אני מציע שזה יהיה ציוד אחיד וקבוע.

אנה שניידר: חבר-כנסת שלא צריך פאקס בלשכתו סימן שהוא לא עושה את עבודתו, בעיניי לפחות.

אנה שניידר: זה ציוד קבוע שצריך להיות בכל חדר כרכוש הכנסת ולא נתון לשיקול דעת לגבי האם לרכוש או לא.

אנה שניידר: אתה מציע למחוק אותו מהרשימה של פריטים המאושירם לרכישה מתקציב קשר לציבור ולהעבירו לרשימה של ציוד המסופק לח"כ במשכן הכנסת.

אנה שניידר: .

יולי יואל אדלשטיין: פקסימיליה נמחקת מהרשימה.

אבי לוי: מה קורה בלשכה הפרלמנטרית?

יולי יואל אדלשטיין: אנו חוזרים לנושא ההצמדה של מי ששוכר לשכה.

גיורא פורדס: הפריטים המאושרים לרכישה מתקציב קשר לציבור - 90% מהם, ואבי לוי יכול לתקן אותי, הולכים לקניית ציוד בלשכות שאינן לשכות בכנסת--

סגן מזכיר הכנסת דוד לב: --או בבית.

גיורא פורדס: לשכה יכולה להיות או שהוא שכר לשכה בחוץ או שהוא פותח לשכה בבית והוא צריך את הציוד.

יולי יואל אדלשטיין: אין מושג כזה.

יולי יואל אדלשטיין: אל תגיד דברים כאלה בקול רם.

גיורא פורדס: הוא עובד בבית והוא צריך מדפסת.

גיורא פורדס: זו שאלה טובה, ולא אמרתי זאת כבדיחה.

גיורא פורדס: הגבלת זאת לשלושה מחשבים, ושלושה מחשבים ומדפסת זה בסדר.

גיורא פורדס: השאלה היא: אדם פתח משרד בבאר-שבע והוא צריך מחשב, ונניח שמגיע לו שליש עזרה.

גיורא פורדס: האדם בשליש עזרה נמצא שם שלוש פעמים בשבוע.

גיורא פורדס: האם הוא יסתכל על הקירות?

גיורא פורדס: ! הוא יצטרך לקנות מחשב.

רוני בריזון: הוא קונה מחשב נייד בדיוק לצורך הזה.

רוני בריזון: גיורא פורדס: השאלה היא האם עלות מחשב נייד היא לא עלות יותר גבוהה מאשר מחשב רגיל.

סגן מזכיר הכנסת דוד לב: זה לא משנה.

יולי יואל אדלשטיין: עם כל חוסר הרצון שלי, כנראה נצטרך כאן בכמה סעיפים כן לעשות הצמדה.

יולי יואל אדלשטיין: (חבר-הכנסת אליעזר כהן נכנס לחדר הישיבות.

יולי יואל אדלשטיין: )

אליעזר כהן: באתי לומר לך שהר-הבית בידינו.

אליעזר כהן: שני חברי-כנסת היו שם כל הבוקר.

אליעזר כהן: (חבר-הכנסת אליעזר כהן יוצא מחדר הישיבות.

אליעזר כהן: )

גיורא פורדס: הציוד כאן - זה 90% לאותן לשכות שנמצאות מחוץ לכנסת.

גיורא פורדס: יש ניואנסים שאתה יכול להציע, אבל יש לך פה בעיה.

גיורא פורדס: נניח שאתה פותח לשכה במקום X.

גיורא פורדס: האם אתה צריך שולחן, כסא ופקסימיליה?

גיורא פורדס: !

סגן מזכיר הכנסת דוד לב: זה חלק מהרשימה הזאת של פריטים המאושרים לרכישה מתקציב קשר לציבור.

גיורא פורדס: בדיוק.

יולי יואל אדלשטיין: גיורא פורדס, אני גם מסתכל צעד אחד קדימה.

גיורא פורדס: כולנו מסתכלים.

יולי יואל אדלשטיין: לא אמרתי זאת כאילו זה ניגוד לאחרים, אלא בדיון הספציפי הזה של למה אני מנסה בכל זאת לצמצם את הרשימה.

יולי יואל אדלשטיין: כל הזמן נחזור לאותה שאלה: אם אינני טועה, שליש מחברי-הכנסת של הכנסת הקודמת הופסקה כהונתם מסיבות אלו או אחרות.

יולי יואל אדלשטיין: כל הציוד הזה נשאר: של הלשכות ושל הבית.

יולי יואל אדלשטיין: תמיד מתחיל סיפור: להחזיר זאת לכנסת?

יולי יואל אדלשטיין: - כמו שאתה יודע, אין לכנסת מחסנים וכו'.

יולי יואל אדלשטיין: לרכוש זאת עוד פעם ב-100 שקל?

יולי יואל אדלשטיין: - נכון שכל מה שאמר כאן חבר-הכנסת בריזון כל בר-דעת יודע, אבל זה יחזור כל פעם ש-DVD נלקח ב-100-200 שקל.

יולי יואל אדלשטיין: לכן, אני מנסה גם לצמצם את הרשימות האלה, כך שכמה שיותר יהיה ברור שהדבר הוא כרכוש הכנסת והבלאי שלו יהיה רק בלאי אמיתי אחרי שכמה דורות של חברי-הכנסת ישתמשו בו, ומי ששולט על זה הוא מנגנון מסודר ומקצועי ולא עוזרים שכרגע מחפשים עבודה כי הח"כ כבר לא ח"כ.

יולי יואל אדלשטיין: אני באמת לא יודע.

יולי יואל אדלשטיין: יכול להיות שגם בנושא של מי ששוכר לשכה אפשר להצמיד שהכנסת מספקת מחשב ומשהו ולוקחת זאת עם תום החוזה.

גיורא פורדס: מאה אחוז.

סגן מזכיר הכנסת דוד לב: ברור שהיא לוקחת זאת, כי זה שלה.

גיורא פורדס: אגיד לך למה?

גיורא פורדס: יש זוכה במכרז שמספק מיחשוב לכנסת.

גיורא פורדס: לפי צורך זה, אם, נניח, יהיו עוד 30 לשכות - יהיו עוד 30 מחשבים.

סגן מזכיר הכנסת דוד לב: זה מה שחבר-הכנסת בריזון הציע, שלמעשה הציוד של הלשכות יהיה באמצעות אותו מכרז.

יולי יואל אדלשטיין: הערת גיורא פורדס במקום.

יולי יואל אדלשטיין: לא כולם יקחו וירכשו.

יולי יואל אדלשטיין: הגיש חבר-כנסת בקשה מסודרת והודיע שהוא פתח משרד ברחוב אחד-העם 2 בפתח-תקוה, אם יש מקום כזה, וביקש לספק שם מחשב שולחני, אותו ספק יספק.

יולי יואל אדלשטיין: ברגע שהופסק החוזה, אותו ספק לוקח.

יולי יואל אדלשטיין: זה יכול להיות ב-LEASING, וזה יכול להיות ברכישה.

יולי יואל אדלשטיין: אני לא יודע מה הן כל הצורות.

יולי יואל אדלשטיין: דוד לב, כאיש מנגנון ותיק ומנוסה, האם אתה חושב שזה מקדם אותנו?

סגן מזכיר הכנסת דוד לב: לא כדאי ב-LEASING.

אנה שניידר: אבל, אז מיד בעצם המשמעות היא שאתם מחליטים שיהיו ארבעה מחשבים לאותו חבר-כנסת ששכר לשכה פרלמנטרית.

אנה שניידר: מי שלא שכר לשכה פרלמנטרית יהיו לו שלושה מחשבים.

גיורא פורדס: למה לא לצמצם ב-DVD ?

סגן מזכיר הכנסת דוד לב: עדיין לא הגענו ל-DVD.

אנה שניידר: אינני יודעת איך נקבע אותו סכום לגבי תקציב קשר עם הציבור.

אנה שניידר: מי החליט שבזמנו זה 10,000 דולר ולאחר מכן העלו זאת ל-60 אלף שקל ול-80 אלף שקל כאשר נשכרת לשכה פרלמנטרית?

אנה שניידר: קרוב לודאי שמישהו ישב ועשה חשבון כמה צריך בשביל כל הפריטים האלה כאן, כדי שחבר-כנסת יוכל לעבוד בצורה אפקטיבית.

אנה שניידר: כך הגיעו לתחשיב הזה.

אנה שניידר: יכול להיות שצריך לחשוב על זה פעם נוספת.

אנה שניידר: גיורא פורדס: 60 אלף שקל יש לחבר-כנסת להוציא על קשר עם הציבור.

סגן מזכיר הכנסת דוד לב: זה לחבר-כנסת שאין לו לשכה.

גיורא פורדס: אם, נניח, 20 אלף שקל הם לשכר לשכה, נשארו לנו 60 אלף שקל.

גיורא פורדס: נניח, שאנו משאירים את אותו סכום של 60 אלף שקל, אבל לגבי ציוד בסיסי כמו מדפסת, מחשב X, Y ו-Z יהיה להם עלות של כמה שזה עולה לכנסת זה יירד מתקציב קשר לציבור.

אנה שניידר: אבל, זה יתווסף לסעיף תקציבי אחר.

גיורא פורדס: בסדר, אבל את באה לעזור לחבר-כנסת לעבוד.

סגן מזכיר הכנסת דוד לב: זה יכול להיות מאותו תקציב.

סגן מזכיר הכנסת דוד לב: הרכישה תהיה רכישה מרוכזת באמצעות אותו סוכן.

סגן מזכיר הכנסת דוד לב: זה כבר הוצא והתקבל לפחות ברמה הרעיונית.

רוני בריזון: לפני שאני מגבש דעה על עניין זה, ברצוני לשאול שאלת הבהרה: מה קורה לכל אותו ציוד שמוחזר ע"י חברי-כנסת שכהונתם נפסקה שאיננו נמכר להם?

רוני בריזון: יש כאלה שקונים, אבל הרי רובם לא קונים.

רוני בריזון: מה קורה עם זה?

אבי לוי: מנסים לעשות בו שימוש בכנסת.

אבי לוי: אם עמדנו לרכוש X מחשבים ניידים ולמחסן הוחזרו חמישה מחשבים, אנו משתמשים בהם.

רוני בריזון: אתם משתמשים.

רוני בריזון: יש חברי-כנסת חדשים או לא חדשים שעכשיו רוצים לקנות, והם פונים וקונים.

רוני בריזון: הם לא יודעים שיש ארבעה מחשבים שממתינים במחסן.

רוני בריזון: איך זה מובא לידיעתם?

אבי לוי: אנו הצענו לחברי-כנסת לגבי ציוד שיש במחסן שהוא טוב, ואכן רכשו.

אבי לוי: אני מוכרח לומר, שבדרך-כלל הנטיה היא, בעיקר בציוד טכנולוגי מתקדם, לקנות חדש.

רוני בריזון: חדש זה לא תמיד הכי טוב.

רוני בריזון: אנה שניידר: משתמשים בזה לעובדי הכנסת.

סגן מזכיר הכנסת דוד לב: חבר-כנסת יכול להגיד: "אני רוצה חדש".

אבי לוי: יש, כמובן, ציוד שיוצא לבלאי.

אנה שניידר: יש גם תרומות.

אנה שניידר: יש ועדה שקובעת זאת.

רוני בריזון: האם אנו יכולים, קודם כל לגבי כל עניין, לקבוע חובה שאומרת: "חבר-כנסת יקר, אם אתה רוצה משהו, קודם כל תראה אם אין לנו זאת במחסנים שלנו.

רוני בריזון: רק אם אין לנו את זה, תצא החוצה ותרכוש".

רוחמה אברהם-בלילא: הייתי בין חברי-הכנסת שלא פלשו לחדרים, ושקיבלתי סוף-סוף את המפתחות לחדר נשארתי עם כסא ושולחן שבורים.

רוחמה אברהם-בלילא: אמרו לי: "לכי למחסן עצמו ותבחרי מתוך מה שיש", אבל מה שהיה שם היה 'על הפנים'.

רוחמה אברהם-בלילא: אינני משווה זאת למכשירים אלקטרוניים וכו'.

רוחמה אברהם-בלילא: אינך יכול לחייב.

רוני בריזון: לא הייתי מחייב לגבי רהיטים.

רוני בריזון: אני כן הייתי מחייב לגבי ציוד.

רוני בריזון: טכנולוגיית הפקסימיליות לא השתנתה כל כך הרבה בשנתיים האחרונות.

רוחמה אברהם-בלילא: אתה לא יודע כמה.

סגן מזכיר הכנסת דוד לב: אם, נניח, יש במחסן עשרה מחשבים ואומרים לחברת-הכנסת אברהם: "לכי למחסן", והולכים כמוה עוד תשעה, ואז לחבר-הכנסת ה-11 שיבוא אין כבר במחסן והוא יקבל את המחשב החדש.

רוחמה אברהם-בלילא: זה רק מסבך את העניינים.

יולי יואל אדלשטיין: ניתקל בעוד כמה סעיפים.

יולי יואל אדלשטיין: שאלתי היא גם לצד הזה וגם לצד הזה של ראשי המנגנון והעובדים המקצועיים: אם אנו רוצים איכשהו לצאת, ואני זורק זאת כרגע לא כהצעה מגובשת, האם אנו לא יכולים לעשות מכל הנושא של לשכה פרלמנטרית איזה שהוא תקציב במעגל סגור, כלומר שיהיה בזה אלמנט של שכירות, אלמנט של ציוד כגון: מחשב, טלפון או משהו?

יולי יואל אדלשטיין: גיורא פורדס: מה-POOL של הכנסת.

רוני בריזון: לאו דווקא.

יולי יואל אדלשטיין: לאו דווקא.

אנה שניידר: לא, זה לא ככה.

רוני בריזון: 20 אלף שקל זה רק לשכירות.

יולי יואל אדלשטיין: אני מהדיון הזה יותר ויותר משתכנע שמה שקורה כרגע הוא שהלשכה הפרלמנטרית משמשת עילה לאיזו שהיא רשימה ארוכה מאד של פריטים כאן, וזה מפריע לי.

רוחמה אברהם-בלילא: גם לי זה מפריע.

רוחמה אברהם-בלילא: אני חושבת שיש פה איזה שהוא כיסוי שלא נכון שהוא יהיה.

יולי יואל אדלשטיין: אני חוזר למושג 'איסראבלוף'.

יולי יואל אדלשטיין: יכול להיות, שצריך פה להיות איזה שהוא, כפי שאמרתי כמלתא-דבדיחותא, תקציב במעגל סגור.

יולי יואל אדלשטיין: חבר-כנסת שמצהיר על כוונתו הטהורה לשכור לשכה לצרכים פרלמנטריים יידע שעומד לרשותו X כסף, ואינני יודע להעריך כרגע כמה זה וגם ועדה ציבורית צריכה לעסוק בזה, שכולל את האלמנטים הבאים: שכירות המשרד, קו טלפון, מחשב שולחני ואני לא יודע מה עוד.

יולי יואל אדלשטיין: הוא יידע שזה התקציב - YOU TAKE IT OR LEAVE IT.

יולי יואל אדלשטיין: אתה לא אומר: "מה אם אני שוכר משרד ואני גם צריך פה סעיף 48 - תקציב למנקה?".

יולי יואל אדלשטיין: לא יכול להיות שאנו כל הזמן נרחיב את הרשימה הכללית.

יולי יואל אדלשטיין: בהתייחסות לאיך זה נראה בציבור, זה מונע חד-משמעית ממני כחבר-כנסת לרכוש מחשב למשחקים של הילד באצטלה שאני שוכר משרד באיזה שהוא מקום.

יולי יואל אדלשטיין: כלומר, אולי צריך לעשות מזה בכל זאת סעיף נפרד כאן: "משרד עם א', ב', ג' ו-ד' - הסכום הוא 40 אלף שקל, אלא אם ועדה ציבורית תקבע אחרת".

סגן מזכיר הכנסת דוד לב: מי שאין לו לא יכול לרכוש את הציוד הזה.

יולי יואל אדלשטיין: אם אין לו משרד, בשביל מה הוא צריך זאת?

יולי יואל אדלשטיין: בניגוד למה שאמרתי בנושא כוח-אדם, כאן אני חושב שאלה הדברים.

יולי יואל אדלשטיין: זה ה-POOL.

יולי יואל אדלשטיין: רוני בריזון: יש פה בעיה שכאן מדובר בשני סוגים של תקציבים: תקציב אחד הוא תקציב השקעה חד-פעמית, כלומר אתה קונה מחשב פעם אחת לכל הלשכה, ותקציב שני הוא תקציב שנתי כי כל שנה יש לך שכירות ואחזקה וכו'.

יולי יואל אדלשטיין: אבל, ברגע שזה ה-POOL, זה מונע הוצאות נוספות.

גיורא פורדס: האם הבנתי נכון שמי שאין לו לשכה פרלמנטרית לא מקבל את ה-40 אלף שקל קשר לציבור?

אנה שניידר: הוא מקבל 60 אלף שקל.

רוחמה אברהם-בלילא: הוא מקבל 60 אלף שקל, ומי שכן יש לו לשכה מקבל 80 אלף שקל.

גיורא פורדס: סליחה, 60 אלף שקל ו-80 אלף שקל.

גיורא פורדס: מי שאין לו לשכה מקבל 60 אלף שקל.

גיורא פורדס: על מה הוא יכול להוציא זאת?

אנה שניידר: על כל מה שיש.

רוחמה אברהם-בלילא: על מה שיש פה ברשימה.

רוני בריזון: על כל מה שישאר ברשימה של פריטים המאושרים לרכישה מתקציב קשר לציבור.

יולי יואל אדלשטיין: גיורא פורדס, דיברנו על זה בפעם שעברה.

יולי יואל אדלשטיין: ראשית, מי שאין לו לשכה, גם אחרי שנעבור ונמחק עדיין תהיה פה רשימה מספיק עניפה.

יולי יואל אדלשטיין: שנית, יש גם גבול לרגולציה שאנו יכולים לעשות.

יולי יואל אדלשטיין: לא דומים צרכי חבר-כנסת בש"ס או, לצורך העניין, אלה של חבר-הכנסת עמיר פרץ ו"עם אחד" לצרכי חבר-כנסת בליכוד או בעבודה.

גיורא פורדס: חשבתי שאתה הולך לבטל זאת, כי יש חברי-כנסת שרוצים לצבור זאת עד לשנת הבחירות.

גיורא פורדס: היו"ר יולי אדלשטיין: יכולים לצבור זאת.

רוחמה אברהם-בלילא: זה דבר שהוא בכלל גרוע, ולדעתי צריך לעשות איזה שהוא סוף לתהליך הזה.

רוני בריזון: אני לומד פה דברים חדשים.

רוני בריזון: האם אפשר לצבור זאת?

רוחמה אברהם-בלילא: כן, אפשר ובשנת בחירות לבזבז את כל הכסף.

רוחמה אברהם-בלילא: זה חמור מאד.

דובר: זו החלטה של ועדת הכנסת.

רוחמה אברהם-בלילא: את זה צריך לשנות.

רוחמה אברהם-בלילא: האם אני צריכה לצבור 60 אלף שקל עד שזה מצטבר עד לשנת בחירות?

רוני בריזון: לא.

רוני בריזון: אם זה המצב, אני מתנגד.

רוחמה אברהם-בלילא: אני חושבת, שהתקציב לבוחר צריך להיות פר-שנה.

רוני בריזון: וזאת, אלא אם כן אנו עושים כללים להשקעה של הכסף.

יולי יואל אדלשטיין: חברים יקרים, טוב שהגענו בסוף לרשימה הזאת, אבל, לדעתי, עדיין אנו קופצים.

רוחמה אברהם-בלילא: הכל פרוץ.

רוחמה אברהם-בלילא: זה פשוט נורא.

רוחמה אברהם-בלילא: אם יש לך חוזה שכירות - כן.

רוחמה אברהם-בלילא: האם זה נכון או שאנו טועים?

אנה שניידר: חוזה צריך להיות מאושר ע"י ועדת החוזים.

יולי יואל אדלשטיין: אני מציע שאנו נראה שיש כאן גבולות רגולציה.

יולי יואל אדלשטיין: טוב מאד והגיוני לומר "מה פתאום צוברים משנה לשנה?".

יולי יואל אדלשטיין: אני לא יודע אם נשאיר זאת.

יולי יואל אדלשטיין: אנו פה כמה חברים בוועדה, וצריכים בכל זאת להגיע לקונצנזוס.

יולי יואל אדלשטיין: אם יש לך השתתפות בכנס במסגרת תפקיד הח"כ ויש לך שנה ללא כנסים ובשנה הבאה יש שני כנסים, אינני יודע למה אינך יכול להשתמש בכספים האלה.

יולי יואל אדלשטיין: מה כזה נורא?

יולי יואל אדלשטיין: אם צברת זאת מהשנה הקודמת, האם זה סימן שאתה מושחת?

יולי יואל אדלשטיין: עדיין לא השתכנעתי.

רוני בריזון: אני אפילו לא בטוח שכנסים צריכים להיות כאן.

יולי יואל אדלשטיין: יכול להיות.

יולי יואל אדלשטיין: לכן, חבר-הכנסת בריזון, אני מציע וזה ההגיון שליווה אותנו מהתחלת פעילות הוועדה: בסופו של דבר, אנו נראה את התוצר של הרשימה ושל הרשימות, ואז אפשר באופן הרבה יותר ברור לקבוע גם כמה כללים נילווים: מה עושים עם הציוד המוחזר והאם צוברים?

יולי יואל אדלשטיין: יש פה דברים שלא הייתי מציע כבר לומר "מה פתאום?".

יולי יואל אדלשטיין: אנו עושים "מה פתאום?

יולי יואל אדלשטיין: " ואחר כך נסגור זאת.

רוחמה אברהם-בלילא: לא.

רוחמה אברהם-בלילא: היושב-ראש יולי אדלשטיין, בוא ותשחק את המשחק בצרה הוגנת.

רוני בריזון: אני מבקש לחזור צעד אחורנית ולדבר יותר ב'בלוקים' (BLOCKS) גדולים יותר.

רוני בריזון: אחת השאלות שתתעורר מיד, אחרי שנאמר "הרשימה הזאת מכסה את לשכת חבר-הכנסת שבכנסת, ואנו קובעים גם פחות או יותר רשימה לגבי לשכת חבר-כנסת שאיננה בכנסת, כי אנו אומרים בצורה זו או אחרת 'אנו מצפים ממך כך וכך'.

רוני בריזון: "- - -

יולי יואל אדלשטיין: כשעומדת ההצעה שלי, שטרם אושרה וטרם קיבלה תוקף של איזו שהיא המלצת ועדה: תקציב במעגל סגור לנושא לשכה פרלמנטרית מחוץ לכנסת.

רוני בריזון: השלב השלישי יהיה כמובן של אותם חברי-כנסת שאומרים: "אין לי לשכה.

רוני בריזון: אני חוסך לכם כסף.

רוני בריזון: אני עובד מהבית.

רוני בריזון: מה מגיע לי במסגרת זה שאני עובד מהבית?".

סגן מזכיר הכנסת דוד לב: היום, מגיעים לו 60 אלף שקל.

רוני בריזון: אבל, אנו עדיין מגבילים אותו.

רוני בריזון: מה-60 אלף שקל האלו הוא לא יכול לקנות מחשב.

יולי יואל אדלשטיין: כפי שאמרת בעצמך קודם, הוא קונה מחשב נייד.

יולי יואל אדלשטיין: אם מחשב הוא פלא כזה חשוב בחייו, יש לו מחשב בבית.

יולי יואל אדלשטיין: סילחו לי, אבל כפי שאומרים בשפה העממית: שלא יבלבל את המוח.

רוני בריזון: אדוני לא יכעס עלי.

יולי יואל אדלשטיין: אני לא כועס עליך.

יולי יואל אדלשטיין: אני כועס על אותו ח"כ מדומה שאומר: "אני חוסך לכם כסף".

רוני בריזון: למשל, לגבי פקסימיליה, יאמר אותו אדם- - -

יולי יואל אדלשטיין: לפי החלטת ועדה, פקסימיליה יש בבית.

יולי יואל אדלשטיין: זה רכוש הכנסת.

אבי לוי: אנו אמורים לספק.

רוני בריזון: אני לומד דברים חדשים כל פעם.

רוחמה אברהם-בלילא: טוב נעשה, אם נסתכל על הכל בצורה שונה לגמרי.

רוחמה אברהם-בלילא: נכון שאצבור זאת יותר לקראת שנת בחירות, ומטבע הדברים בשנה הזאת יהיו יותר כנסים ותהיה יותר יציאה לשטח.

רוחמה אברהם-בלילא: כשאני לוקחת את כל הציוד הזה, ואני חברת-כנסת חדשה, אני יודעת שבשנה הראשונה שלי מרוב הכסף של התקציב לבוחר אקנה את הציוד הזה, אבל בשנה ובשנתיים שלאחר מכן לא אקנה את הציוד.

רוחמה אברהם-בלילא: אני חושבת שגם אולי יש לתת לזה הגדרה, שאת הדברים האלה קונים בשנה הראשונה ובשנים הבאות יש הגדרות יותר לכנסים יותר.

רוחמה אברהם-בלילא: כחברת-כנסת שתצא לשנת בחירות בעוד ארבע שנים, ואני יודעת שאצטרך לצאת לכנסים ואצטרך לקחת גם חלק כספי, אני חושבת שלנו יהיה יותר קל אם יגבילו אותנו גם בנושא הזה.

רוחמה אברהם-בלילא: וזאת, כדי שלא אקח את כל התקציב של הדף לבוחר שלי ואשאיר אותו לשנה האחרונה.

יולי יואל אדלשטיין: לפי חוק מרפי, ארבעה חודשים לפני הבחירות ה-LAPTOP שלך, שבו את כל התוכנה של מרכז הליכוד, אבד, קרס ונשבר או שישב עליו אחד הפעילים שהיה גדול מימדים במכונית לידךְ.

יולי יואל אדלשטיין: ואז, אינךְ יכולה לרכוש את הציוד, כי אנו נעשה כזאת רגולציה שנהיה פה לא סוציאליסטיים אלא קומוניסטיים.

יולי יואל אדלשטיין: בואו ונוציא את הדברים המיותרים.

יולי יואל אדלשטיין: מאד אהבתי את מה שנאמר כאן ע"י חבר-הכנסת רוני בריזון.

יולי יואל אדלשטיין: אומר מה מפריע לי ומה ניסיתי לוודא.

יולי יואל אדלשטיין: צריך לראות בזה כמה 'בלוקים' (BLOCKS): יש פעילות של חבר-כנסת בכנסת בלשכתו הפרלמנטרית בכנסת, יש פעילות של חבר-כנסת ששוכר לשכה, ויש את הקשר עם הציבור.

יולי יואל אדלשטיין: זו ההדיוטיוּת שלנו - סילחו לי - שמהקשר עם הציבור רכשתי משהו.

יולי יואל אדלשטיין: מה קשר אותי לציבור בזה שרכשתי משהו?

יולי יואל אדלשטיין: יש 'בלוק' של פעילות בכנסת, יש 'בלוק' של פעילות בלשכה במידה ויש ויש 'בלוק' של הקשר עם הציבור.

יולי יואל אדלשטיין: זו ההשתתפות בכנסים, וזה שכירת מערכת הגברה וכל הדברים האלה.

יולי יואל אדלשטיין: אלה שלושת ה'בלוקים' שצריך להתייחס אליהם.

יולי יואל אדלשטיין: אם נחלק את זה אולי בצורה הגיונית ונצליח להגיע גם לניסוחים ולא רק לרעיונות מופשטים, יכול להיות שזה יקל על כולנו גם מבחינה ענייינית וגם מבחינה ציבורית.

יולי יואל אדלשטיין: אנה שניידר: כל עוד אתה לא חורג מהסכום שנקבע.

יולי יואל אדלשטיין: אני חוזר מפעם לפעם על הערתךְ מהדיון הקודם, שכל הדברים שהם בחזקת הגדלת תקציב או שינוי מבני אפילו בתקציב, הם לאישור לא שלנו אלא של הוועדה הציבורית.

רוני בריזון: כל הציוד הזה הוא רכוש הכנסת.

רוני בריזון: מדוע הוא איננו מבוטח?

אבי לוי: הציוד הוא רכוש הכנסת, אבל לגבי ציוד נייד, מחשבים ניידים, אנו גם בכנסת בשלב מסויים החלטנו שלא כדאי לבטח אותם בגלל העלויות.

רוני בריזון: האם ציוד שהוא רכוש הכנסת, שאיננו נייד אלא נייח, שנמצא בלשכות השונות, מבוטח ע"י הכנסת?

אבי לוי: כן, במסגרת התכולה של הבניין.

רוני בריזון: הכנסת מוציאה את הפוליסות.

רוני בריזון: אני מניח שאם אתם עובדים עם סוכן מהסוכנים שאני מכיר, הרחבת העניין הזה לציוד הנייד היא לא קשה.

אבי לוי: אנו עובדים עם חברת "ענבל".

רוני בריזון: אם כך, ודאי שאפשר.

יולי יואל אדלשטיין: הבטחתי לחברים שהדיון יארך שעה והוא כבר שעה וחצי.

רוני בריזון: אין לי טענות.

רוחמה אברהם-בלילא: אין ספק, שזה מעניין מאד.

רוחמה אברהם-בלילא: היו"ר יולי אדלשטיין: ראשית, זה מעניין.

רוחמה אברהם-בלילא: שנית, יש פה כמה אנשים, שאני באופן אישי מאד אוהב אותם למרות שכמה משחקים כדורגל יותר טוב ממני.

רוחמה אברהם-בלילא: חבל שהם בילו כל כך הרבה זמן בלא לספק את הסחורה.

רוחמה אברהם-בלילא: יש פה את סעיפים 45, 46 ו-47, ברשימת הפריטים המאושרים לרכישה מתקציב קשר לציבור, שאני מציע פה אחד למחוק אותם מן הרשימה.

רוחמה אברהם-בלילא: מה זאת אומרת: אמצעי מיגון אישי?

דובר: שכפ"ץ.

רוחמה אברהם-בלילא: אם אני הולכת לאיזה שהוא מקום סכנה, אני לוקחת שכפ"ץ מהשב"כ או ממשרד הביטחון.

סגן מזכיר הכנסת דוד לב: לא תמיד הם מספקים זאת.

יולי יואל אדלשטיין: אני מתנגד בצורה קטגורית לכך שסעיף 45 יהיה ברשימה.

אנה שניידר: אל תדאג.

אנה שניידר: זה יבוא מתקציב אבטחה.

יולי יואל אדלשטיין: חברי-הכנסת שכאן, אני מציע כך: ראיתי מה כתוב בסעיף 45.

יולי יואל אדלשטיין: אני כאן מוכן לעמוד על דעתי בפני כל פורום.

יולי יואל אדלשטיין: לא יתכן שחבר-כנסת ירכוש אמצעי מיגון אישי.

יולי יואל אדלשטיין: מה הדבר הזה?

יולי יואל אדלשטיין: אם מחייבים אותו שיהיה לו מיגון אישי, מישהו צריך לספק אותו.

יולי יואל אדלשטיין: אם הוא רוצה לרכוש זאת על חשבונו כי הוא פרנואיד, שירכוש זאת על חשבונו.

יולי יואל אדלשטיין: מה זה?

יולי יואל אדלשטיין: למיטב הבנתי, שכפ"ץ מרחיק אותי מהציבור ולא מקרב אותי אליו.

יולי יואל אדלשטיין: מה זה שייך לקשר עם הציבור?

סגן מזכיר הכנסת דוד לב: זה יעלה לך בסוף יותר כסף.

יולי יואל אדלשטיין: למה אני כזה כעוס?

יולי יואל אדלשטיין: מכיון שאני נגוע אישית, מאד שמחתי שבאחד העיתונים ציינו שאני מן הח"כים שמוציאים כמעט פחות מכולם, וחבר-הכנסת שמעון פרס קדם לכולם.

יולי יואל אדלשטיין: אבל, אחר כך ראיתי בעיתון אחר כל מיני דברים כאילו מצחיקים או חריגים שהם מדף קשר לבוחר.

יולי יואל אדלשטיין: פתאום אני מגלה שמדף קשר לבוחר מיגנו את חלונות מכוניתי.

יולי יואל אדלשטיין: קצין הכנסת אמר: "אתה לא יכול לנסוע בלי חלונות פלסטיק, כי אתה גר ביהודה ושומרון".

יולי יואל אדלשטיין: אמרתי:

יולי יואל אדלשטיין: "בסדר.

יולי יואל אדלשטיין: כן, המפקד".

יולי יואל אדלשטיין: האם אעבור על הוראות?

יולי יואל אדלשטיין: ! פתאום ראיתי שזה דף קשר לציבור.

יולי יואל אדלשטיין: אולי הייתי שוקל ואומר: "אני לא מוכן לקחת תקציב מקשר לציבור.

יולי יואל אדלשטיין: אמגן זאת כתושב יש"ע על חשבוני.

יולי יואל אדלשטיין: לכל תושב יש"ע מגיע מהמדינה".

יולי יואל אדלשטיין: מה זה דף קשר לציבור?

יולי יואל אדלשטיין: מה השטויות האלה?

יולי יואל אדלשטיין: אנה שניידר: אני חושבת שבמסגרת הדיון הזה צריכים לקחת בחשבון פרמטרים של ההוצאה בְּתקציב הכנסת שמוּצאת לציוד שחבר-כנסת זקוק לו בתוך משכן הכנסת, ציוד שדרוש לצורך אבטחת חברי-כנסת שזה גם סעיף בתקציב הכנסת, ותקציב קשר עם הציבור.

יולי יואל אדלשטיין: ואז, כאשר הוועדה תסתכל על התקציב בכללותו, היא תוכל להמליץ על הגדלה מסויימת בתקציב של אספקת ציוד לחברי-כנסת במסגרת המשכן, ומצד שני - הפחתה בהתאם של תקציב קשר לציבור.

יולי יואל אדלשטיין: לדעתי, ההערה שלךְ מאד במקום ולא שייכת לדיון כאן.

יולי יואל אדלשטיין: אומנם סיפרתי אנקדוטה איך זה קשור אלי, אבל עמדתי כאן היא עמדה עקרונית.

יולי יואל אדלשטיין: אם אנו רוצים שזה יהיה קשר לציבור, לא יתכן שאני מתמגן בפני מישהו, אני לא יודע אם זה ציבור בוחרים או לא ציבור בוחרים- - -

אנה שניידר: אתה צריך זאת להגיע לציבור בוחרים במקום שהוא יותר מסוכן.

רוחמה אברהם-בלילא: שנקבל זאת מגורמי הביטחון, אם אנו אכן צריכים.

סגן מזכיר הכנסת דוד לב: היושב-ראש אדלשטיין, לקחת דוגמה לא טובה.

סגן מזכיר הכנסת דוד לב: אתה לוקח דוגמה של חבר-כנסת שגר בשטחים.

סגן מזכיר הכנסת דוד לב: מה עם חבר-כנסת שלא גר בשטחים ורוצה לנסוע, במסגרת קשר עם הציבור, לשטחים?

יולי יואל אדלשטיין: שר, שלפעמים אף אחד גם לא מזהה אותו ברחוב - האם הוא מממן את המאבטחים שלו?! אולי נהיה כמו גוסינסקי וצ'ורני וכאלה ונקים פה חברת אבטחה פרטית, כל אחד - מדף קשר לציבור?

יולי יואל אדלשטיין: מה זה שייך לקשר עם הציבור?

אבי לוי: אינני אומר זאת דווקא בהקשר לעניין המיגון אבל באופן כללי.

אבי לוי: כל הזמן כנראה נצטרך לחזור, לְמה שחבר-הכנסת בריזון אמר, אחורנית ולראות בעצם מהי המטרה.

אבי לוי: העמידו תקציב מוגדר וסגור לחבר-כנסת, על מנת שיוכל למלא את תפקידו בכנסת, בלשכה, ברחבי הארץ ובכל מקום.

אבי לוי: אנו יותר מדי מתמקדים בציוד וטובין, אבל יש כמובן גם שירותים שהוא אמור לרכוש.

אבי לוי: זה חלק מפעילותו.

אבי לוי: אם חבר-כנסת אומר: "היות שזה תקציב סגור, אני רוצה לרכוש מקרן ברקו על חשבון השתתפות בכנס.

אבי לוי: זה עדיף לי.

אבי לוי: אני עובד עם המכשיר הזה ועושה מצגות" - למה אנו צריכים להכנס עד כדי כך לפרטים ולהגביל את חבר-הכנסת בשיקול דעתו?

אבי לוי: אחרי הכל הוא איש ציבור.

אבי לוי: הוא נותן אחר כך דוח, והדוח הזה מתפרסם באינטרנט ובכל מקום.

אבי לוי: יש מקום לשיקול הדעת.

אבי לוי: אינני אומר שלא צריך לנכות פריטים ברשימה הזאת.

אנה שניידר: אולי צריך לבטל את כל הרשימה.

אבי לוי: נזכור עוד דבר: אין חבר-כנסת אחד שרכש את כל מה שיש ברשימה הזאת.

אבי לוי: לכן, צריך לתת בכל זאת את מרחב שיקול הדעת.

אבי לוי: היו"ר יולי אדלשטיין: אני מצדד בהערתךָ במאה אחוז.

אבי לוי: שמעת אותי במהלך הדיון, ואינני מסתיר את עמדתי.

אבי לוי: אני לא חושב שצריכים פה למחוק את הכל או שצריכים לקבוע לכל אחד עד קוצו של יוד, כי אמרתי שצרכי חברי-כנסת של יהדות התורה או ש"ס שונים מאלה של חברי-כנסת במפלגות שבהן יש פריימריס ו-200 אלף בוחרים או משהו כזה.

אבי לוי: זה ברור לי.

אבי לוי: אני גם מנסה לסכם את הישיבה הזאת וברור שלא נגיע לסוף.

אבי לוי: אלא אם חברי-הכנסת בריזון ואברהם יתנגדו למה שאני אומר, את סעיף 45 ברשימה הייתי מוחק מכאן בלי כל קשר לאיפה הוא שייך.

אבי לוי: תראו מה קורה מבחינת התקציב.

אבי לוי: אלה דיונים של ועדה ציבורית.

אבי לוי: רוצים למגן את חברי-הכנסת - התנגדתי גם בכלל שחברי-כנסת ישתתפו בדיונים האלה.

אבי לוי: רוצים לאבטח, שיאבטחו הגורמים המקצועיים ולא אנו נחליט.

אבי לוי: סעיף 46 ברשימה - עם כל הצידוד שלי להערה של אבי לוי, אינני רואה מה מכשיר DVD שייך לקשר עם הבוחר.

אבי לוי: אני מציע לשים לידו מינוס גדול.

אבי לוי: סעיף 47 ברשימה - לגבי מקרן ברקו, הייתי אומר אותו הדבר.

רוחמה אברהם-בלילא: יהיו שלושה או ארבעה בכנסת, ואם חבר-כנסת כן יצטרך להשאיל זאת מה הבעיה?

יולי יואל אדלשטיין: יש מספיק.

יולי יואל אדלשטיין: עשיתי מצגות.

יולי יואל אדלשטיין: אתה שוכר אותם.

רוני בריזון: האפשר לשאול אותם?

אבי לוי: שואלים אותם לוועדות.

סגן מזכיר הכנסת דוד לב: לא החוצה.

יולי יואל אדלשטיין: יש חברות פרטיות שתמורת 100 שקל אתה יכול לשכור את המכשיר הזה מהן, ואין שום סיבה לרכוש את המכשיר מדף קשר לבוחר.

יולי יואל אדלשטיין: מכיון שסיפקנו את הסחורה בכמה מחיקות, אני מציע שניפגש במועד שנקבע עם מנהלת הוועדה, אתי בן-יוסף, שעוזרת לנו בכינוס הוועדה.

יולי יואל אדלשטיין: אני מציע לקראת הדיון הבא, כפי שלקראת הדיון הזה עשינו את נושא לשכות - במיוחד מהחברים שהפגינו פעילוּת להערות מאד בונות ורציניות במהלך הדיון הזה, ואני פונה אליך חבר-הכנסת רוני בריזון ולחברת-הכנסת רוחמה אברהם - שאנו נבוא עם הצעות קונסטרוקטיביות.

יולי יואל אדלשטיין: ודאי וודאי שאני פונה כאן לדוד לב, לאנה שניידר ולאבי לוי במיוחד, שנבוא עם הצעות קונסטרוקטיביות בשיטה הזאת של שלושת ה'בלוקים' (BLOCKS) שבנינו: נייח בכנסת, נייח ללשכה והקשר הנוזלי יותר עם הציבור על כל היבטיו, שבדרך-כלל זה לא רכישות אלא יותר פְּעילוּת.

יולי יואל אדלשטיין: יכול להיות שאם זה יהיה הכיוון, בעוד ישיבה או שתי ישיבות נוכל כבר להמליץ את ההמלצות שלנו בצורה סבירה.

יולי יואל אדלשטיין: רוחמה אברהם: אני יודעת שאני לא ברשימת חברי הוועדה.

יולי יואל אדלשטיין: אשמח, אם תודיעו לי על הישיבות.

אתי ב-יוסף: אוסיף אותך לרשימת המתעניינים.

יולי יואל אדלשטיין: אני נועל את הישיבה.

יולי יואל אדלשטיין: אני מודה לכולם.